LĒMUMS

Cēsīs, Cēsu novadā

09.09.2021. Nr.199

**Par nekustamā īpašuma “Pašvaldības starpgabali”, Raiskuma pagastā, Cēsu novadā, zemes vienības atsavināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziņo: Cēsu novada Pārgaujas apvienības pārvaldes vadītāja p.i. M.Drubiņa

Pārgaujas novada dome 2021. gada 28. jūnijā pieņēma lēmumu Nr. 126 “Par nekustamā īpašuma „Pašvaldības starpgabali” zemes vienības ar kadastra apzīmējumu 42740080116 nodošanu atsavināšanai” (protokols Nr.6, 12.§). Lēmumā tika nolemts nodot atsavināšanai starpgabalu – pašvaldībai piederošā nekustamā īpašuma „Pašvaldības starpgabali”, Raiskuma pagastā, Cēsu novadā, sastāvā esošo zemes vienību ar kadastra apzīmējumu 42740080116, ar kopplatību 2.39 ha, tai skaitā meža zemi ar mežaudzi 0.29ha, turpmāk – NĪ “Pašvaldības starpgabali”, pārdodot to par brīvu, nosacīto cenu – **6444,48 EUR** (seši tūkstoši četri simti četrdesmit četri eiro un 48 centi).

Cēsu novada Pārgaujas apvienības pārvalde, turpmāk - Pārvalde, 2021. gada 7. jūlijā nosūtīja paziņojumus (reģistrācijas Nr. 4-9/2021/3, 4-9/2021/4, 4-9/2021/5) par iespēju iegādāties NĪ “Pašvaldības starpgabali” par nosacīto cenu 6444,48 EUR (seši tūkstoši četri simti četrdesmit četri eiro un 48 centi) pieguļošo nekustamo īpašumu īpašniekiem.

Līdz noteiktajam termiņam (2021. gada 7. augustam) īpašuma tiesību iegūšanai pieteicās xx (pieteikums Pārvaldē saņemts 13.07.2021. un reģistrēts ar Nr.4-9/2021/3).

Publiskas personas mantas atsavināšanas likuma 5.panta 5.daļa noteic, ka lēmumā par nekustamā īpašuma atsavināšanu, ja nepieciešams, tiek noteikti nekustamā īpašuma turpmākās izmantošanas nosacījumi un atsavināšanas tiesību aprobežojumi. NĪ “Pašvaldības starpgabali” ir iznomāts ar termiņu no 01.01.2019. līdz 31.12.2023., Līguma Nr. 4-20.11/18/8. Ņemot vērā minēto, nekustamā īpašuma ieguvējam ir saistošs noslēgtais nomas līgums, nemainot nomas līguma nosacījumus līdz nomas līguma termiņa beigām, kas ir 2023. gada 31. decembris.

Ņemot vērā minēto un pamatojoties uz likuma „Par pašvaldībām” 14. panta pirmās daļas 2.punktu, 21.panta pirmās daļas 17.punktu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu un Publiskas personas mantas atsavināšanas likuma 5.panta pirmo daļu, 37.panta pirmās daļas 4.punktu, 44.panta astotās daļas 1.punktu, Pārgaujas novada domes 2021. gada 28. jūnija lēmumu Nr. 126 “Par nekustamā īpašuma „Pašvaldības starpgabali” zemes vienības ar kadastra apzīmējumu 42740080116 nodošanu atsavināšanai” (protokols Nr.6, 12.§), saskaņā ar Cēsu novada domes Finanšu komitejas 02.09.2021. atzinumu (protokols Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Nodot atsavināšanai nekustamā īpašuma „Pašvaldības starpgabali”, Raiskuma pagastā, Cēsu novadā, sastāvā esošo zemes vienību ar kadastra apzīmējumu 42740080116, ar kopplatību 2.39 ha, tai skaitā meža zemi ar mežaudzi 0.29 ha, nekustamā īpašuma “Līvānu iela 3”, kadastra apzīmējums 4274 008 0010, īpašniekam.
2. Noteikt xx divu nedēļu laikā no šī lēmuma saņemšanas brīža veikt noteiktās nosacītās cenas samaksu 6444,48 EUR (seši tūkstoši četri simti četrdesmit četri eiro un 48 centi), ieskaitot to Cēsu novada Pārgaujas apvienības pārvaldes kontā.

3. Uzdot Cēsu novada Pārgaujas apvienības pārvaldei sagatavot pirkuma līgumu trīsdesmit dienu laikā no nosacītās cenas samaksas, un organizēt tā parakstīšanu.

4. Uzdot lēmuma izpildes kontroli veikt Cēsu novada Pārgaujas apvienības pārvaldes vadītājai p.i. M.Drubiņai.