LĒMUMS

Cēsīs, Cēsu novadā

09.09.2021. Nr.193

**Par aizņēmumu ielu seguma atjaunošanai Cēsīs**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| *Ziņo: J.Rozenbergs, Finanšu komitejas priekšsēdētājs* |

Ar Cēsu novada domes 11.02.2021. saistošajiem noteikumiem Nr.6 „Par Cēsu novada pašvaldības 2021.gada budžetu”” tika nolemts ņemt aizņēmumu ielu seguma atjaunošanai. Kopējās projekta izmaksas tiek plānotas 353 756,81 EUR, t.sk. PVN.

Ievērojot likuma "Par valsts budžetu 2021. gadam" [12. panta](https://likumi.lv/ta/id/321027#p12) trešās daļas 4. punktā noteiktos līdzfinansējuma nosacījumus un atbilstoši Ministru kabineta 2021.gada 11.februāra MK noteikumu Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.4. apakšpunktam, pašvaldības līdzfinansējums nav mazāks par 53 063,52 EUR jeb 15% no kopējām projekta izmaksām un nepieciešamā aizņēmuma apmērs nav lielāks, kā 85% no kopējām projekta izmaksām. Nepieciešamais aizņēmuma apmērs 85% EUR 300693,29, t.sk. PVN.

Pamatojoties uz Latvijas Republikas likuma „Par pašvaldībām” 15.panta pirmās daļas 2. punktu, likuma „Par pašvaldību budžetiem” 22., 24.pantu, Likuma par budžetu un finanšu vadību 41.panta piekto daļu, Ministru kabineta 2021.gada 11.februāra MK noteikumiem Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, ņemot vērā Cēsu novada domes Finanšu komitejas 02.09.2021. atzinumu (prot. Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Ņemt Valsts kasē ilgtermiņa aizņēmumu 300 693,29 EUR ar Valsts kases noteikto aizdevuma procentu likmes fiksēšanas periodu ik pēc 12 mēnešiem ielu seguma atjaunošanai Cēsīs. Aizņēmumu izsniegt 2021. gadā.
2. Kredīta atmaksas periodu noteikt 12 (divpadsmit) gadus.
3. Aizņēmuma pamatsummas atmaksu sākt veikt 2023.gada martā.
4. Aizņēmuma atmaksu garantēt ar pašvaldības budžetu.
5. Kontroli par lēmuma izpildi uzdot Cēsu novada pašvaldības izpilddirektoram.