LĒMUMS

Cēsīs, Cēsu novadā

09.09.2021. Nr.188

**Par Cēsu novada pašvaldības nekustamā īpašuma Ābolu iela 14, Cēsis, Cēsu novads, pārdošanu**

|  |
| --- |
| *Ziņo: J.Rozenbergs, Finanšu komitejas priekšsēdētājs* |

Cēsu novada pašvaldība ar Cēsu novada domes 19.08.2021. lēmumu Nr. 109 “Par Cēsu novada pašvaldības īpašuma Ābolu iela 14, Cēsis, Cēsu nov., nodošanu atsavināšanai un cenas apstiprināšanu” (prot. Nr. 7, 16.p.), atsavināšanai tika nodots Cēsu novada pašvaldības nekustamā īpašuma Ābolu iela, Cēsis, Cēsu nov., kadastra numurs 4201 003 0133,sastāvā esošo zemes vienību Ābolu iela 14, Cēsis, Cēsu nov., kadastra apzīmējums 4201 003 0218, ar kopējo platību - 2067 m2, turpmāk – Īpašums, pārdodot to par brīvu cenu 2900.00 EUR *(divi tūkstoši deviņi simti euro)*, un piedāvāja Cēsu rajona Raunas pagasta zemnieku saimniecībai “Kliģēni”, kā apbūvētu nekustamo īpašumu: Abolu iela 12, Cēsis, Cēsu nov., reģistrēts Vidzemes rajona tiesas Cēsu pilsētas zemesgrāmatas nodalījumā Nr. 1030 un Jāņa Poruka iela 51, Cēsis, Cēsu nov., reģistrēts Vidzemes rajona tiesas Cēsu pilsētas zemesgrāmatas nodalījumā Nr. 1886, īpašniecei, izmantot pirmpirkuma tiesības uz Nekustamo īpašumu, 23.08.2021. nosūtot atsavināšanas paziņojumu Nr. 6-2-6/5/2021/3765.

Pašvaldībā saņemts Cēsu rajona Raunas pagasta zemnieku saimniecības “Kliģēni” 27.08.2021. apliecinājums (reģistrēts 27.08.2021. ar Nr. 6-2-6/5/2021/4880) ar kuru iesniedzējs apliecina gatavību izmantot pirmpirkuma tiesības uz viņam piedāvāto nekustamā īpašuma Ābolu iela, Cēsis, Cēsu nov., kadastra numurs 4201 003 0133, sastāvā esošo zemes vienību Ābolu iela 14, Cēsis, Cēsu nov., kadastra apzīmējums 4201 003 0218, ar kopējo platību - 2067 m2, par nosacīto (brīvo) cenu - 2 900.00 EUR *(divi tūkstoši deviņi simti euro)*.

Ievērojot iepriekš minēto, pamatojoties uz likuma „Par pašvaldībām” 14. panta pirmās daļas 2. punktu un 21. panta pirmās daļas 17. punktu, Publiskas personas mantas atsavināšanas likuma 4. panta ceturtās daļas 5. punktu, 5. panta pirmo daļu un 37. panta pirmās daļas 4. punktu, Pašvaldības Attīstības un teritorijas plānošanas komisijas 31.08.2021. priekšlikumu (prot. Nr.9) un Cēsu novada domes Finanšu komitejas 02.09.2021. atzinumu (protokols Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Pārdot Cēsu novada pašvaldībai piederošā nekustamā īpašuma Ābolu iela, Cēsis, Cēsu nov., kadastra numurs 4201 003 0133,sastāvā esošo zemes vienību Ābolu iela 14, Cēsis, Cēsu nov., kadastra apzīmējums 4201 003 0218, ar kopējo platību - 2067 m2, turpmāk – Īpašums, Cēsu rajona Raunas pagasta zemnieku saimniecībai “Kliģēni”, Reģ. Nr. LV 49501007086, juridiskā adrese: Ābolu iela 12, Cēsis, Cēsu novads, par Īpašuma nosacīto (brīvo) cenu 2 900.00 EUR *(divi tūkstoši deviņi simti euro).*
2. Noteikt Nekustamā īpašuma pirkuma maksas samaksas kārtību: 2 900.00 EUR *(divi tūkstoši deviņi simti euro)* jāsamaksā 15 (piecpadsmit) darba dienu laikā no pirkuma līguma abpusējas parakstīšanas, ieskaitot minēto naudas summu Cēsu novada pašvaldības kontā.
3. Uzdot centrālās administrācijas Īpašumu apsaimniekošanas pārvaldei sagatavot atbilstošu īpašuma pirkuma līgumu.
4. Kontroli par lēmuma izpildi veikt Cēsu novada pašvaldības izpilddirektoram.