LĒMUMS

Cēsīs, Cēsu novadā

09.09.2021. Nr.209

**Par pilnvarojumu projekta „Pasākumi vietējās sabiedrības veselības veicināšanai un slimību profilaksei Jaunpiebalgas novadā” Nr. 9.2.4.2/16/I/102 īstenošanai**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ziņo: L.Kokina, Izglītības pārvaldes vadītāja

Jaunpiebalgas novada dome 2017. gada 27.jūnijā noslēdza vienošanos ar Centrālo finanšu un līgumu aģentūru par projekta Nr. 9.2.4.2/16/I/102 “Pasākumi vietējās sabiedrības veselības veicināšanai un slimību profilaksei Jaunpiebalgas novadā” īstenošanu, kas tiek realizēts Eiropas Savienības fondu darbības programmas “Izaugsme un nodarbinātība” 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" ietvaros.

Pamatojoties uz likuma “Par pašvaldībām” 12. pantu par pašvaldību iniciatīvu realizēšanu, Administratīvo teritoriju un apdzīvoto vietu likumu, saskaņā ar Cēsu novada domes Sociālo un veselības jautājumu komitejas 2021. gada 26. augusta atzinumu (protokols Nr. 3) un Cēsu novada domes Finanšu komitejas 2021. gada 2. septembra atzinumu (protokols Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Pilnvarot Cēsu novada pašvaldības iestādi Cēsu novada Jaunpiebalgas apvienības pārvaldi, reģistrācijas Nr. 90000031033, pārņemt līdz 2023. gada 31. decembrim Jaunpiebalgas novada pašvaldības vārdā noslēgtā līguma par projekta „Pasākumi vietējās sabiedrības veselības veicināšanai un slimību profilaksei Jaunpiebalgas novadā” Nr. 9.2.4.2/16/I/102, tiesības un saistības, tajā skaitā ar tiesībām norādīt Cēsu novada Jaunpiebalgas apvienības pārvaldes rekvizītus līgumsaistību izpildē, kā arī saņemt un veikt nepieciešamos maksājumus, veikt nepieciešamos līgumu grozījumus, pieņemt lēmumus par līgumu izbeigšanu un lauzt līgumus, saskaņā ar doto pilnvarojumu pārstāvēt Cēsu novada pašvaldību attiecīgajās valsts, pašvaldību un citās institūcijās, veikt citas nepieciešamās darbības, kas saistītas ar dotā pilnvarojuma izpildi.
2. Atbildīgā par lēmuma 1. punkta izpildi ir Cēsu novada Jaunpiebalgas apvienības pārvaldes  vadītāja p. i. Dace Bišere - Valdemiere.