LĒMUMS

Cēsīs, Cēsu novadā

09.09.2021. Nr.205

**Par izmaiņām Cēsu novada Priekuļu apvienības pārvaldes amatu vienību sarakstā**

Ziņo: J.Rozenbergs, Finanšu komitejas priekšsēdētājs

Saskaņā ar Administratīvo teritoriju un apdzīvoto vietu likuma Pielikuma 14.punktu izveidots Cēsu novads, kurā ietilpst teritoriālā iedalījuma vienības - Liepas pagasts, Mārsnēnu pagasts, Priekuļu pagasts un Veselavas pagasts, kuras iepriekš bija Priekuļu novada sastāvā un kuru pārvaldi ar pilsoņu vēlētas pārstāvniecības - domes – un tās izveidotu institūciju un iestāžu starpniecību nodrošināja Priekuļu novada pašvaldība.

Ar Cēsu novada pašvaldības domes 2021.gada 1.jūlija lēmumu Nr.9 “Par Cēsu novada Priekuļu apvienības pārvaldi” ir izveidota iestāde – Cēsu novada Priekuļu apvienības pārvalde (turpmāk tekstā-Pārvalde), kura Cēsu novada teritoriālajā iedalījumā – Priekuļu apvienībā (sastāvā Liepas pagasts, Mārsnēnu pagasts, Priekuļu pagasts un Veselavas pagasts) nodrošina Pārvaldes nolikumā noteikto pašvaldības pakalpojumu pieejamību un citu no pašvaldības funkcijām izrietošu pārvaldes uzdevumu un pašvaldības brīvprātīgo iniciatīvu izpildi.

Pārvalde ir Priekuļu novada pašvaldības kā Priekuļu novada pašvaldības iestādes, reģ. Nr. 90000057511, finanšu, mantas, tiesību un saistību pārņēmēja, ciktāl to neierobežo normatīvie akti un domes lēmumi.

Pamatojoties uz likuma “Par pašvaldībām” 21.panta pirmo daļu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā, Ministru kabineta 30.11.2010. noteikumiem Nr.1075 “Valsts un pašvaldību institūciju amatu katalogs”, ievērojot Cēsu novada domes Finanšu komitejas 2021.gada 2.septembra atzinumu (prot.Nr.3), Cēsu novada dome, ar 17 balsīm - par (Ainārs Šteins, Andris Melbārdis , Atis Egliņš-Eglītis, Biruta Mežale, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, 2 - atturas (Andris Mihaļovs, Elīna Stapulone), nolemj:

1. Ar 2021.gada 9.oktobri likvidēt Cēsu novada Priekuļu apvienības pārvaldē Priekuļu novada pašvaldības izpilddirektora amata vienību.
2. Uzdot Cēsu novada Priekuļu apvienības pārvaldes vadītāja pienākumu izpildītājai organizēt nepieciešamās darbības izmaiņu veikšanai Pārvaldes amatu klasifikācijas katalogā.
3. Atbildīgais par lēmuma izpildi Cēsu novada Priekuļu apvienības pārvaldes vadītāja p.i. E.Šīrante.