LĒMUMS

Cēsīs, Cēsu novadā

09.09.2021. Nr.201

**Par aizņēmumu** **pašvaldības prioritārajam projektam**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Ziņo: J.Rozenbergs, Finanšu komitejas priekšsēdētājs*

Cēsu novada pašvaldības 2021.gada budžetā plānots finansējums no Valsts kases kredītlīdzekļiem pašvaldības prioritārā investīciju projekta ‘’Rotaļu laukumu iekārtošana Cēsu pilsētas 1. pirmsskolas izglītības iestādes un Cēsu pilsētas 3. pirmsskolas izglītības iestādes teritorijās, Cēsīs, Cēsu novadā’’ realizēšanai.

Projekta realizācijai nepieciešamais finansējums 262935.25 EUR, t.sk. “Rotaļu laukuma iekārtošana Cēsu pilsētas 1. pirmsskolas izglītības iestādes teritorijā, Palasta ielā 14, Cēsīs, Cēsu novadā” 165029,00 EUR un “Rotaļu laukuma iekārtošana Cēsu pilsētas 3. pirmsskolas izglītības iestādes teritorijā, Cēsīs, Cēsu novadā” 97906,25 EUR.

Pamatojoties uz likuma “Par pašvaldībām” 21.panta pirmās daļas 19.punktu, likuma “Par valsts budžetu 2021.gadam” 12.panta trešās daļas 5.punktu, likuma “Par budžetu un finanšu vadību” 41.panta piekto daļu, likuma “Par pašvaldību budžetiem” 22.pantu, Ministru kabineta 2019. gada 10.decembra noteikumiem Nr.590 “Noteikumi par pašvaldību aizņēmumiem un galvojumiem”, ņemot vērā Cēsu novada domes Finanšu komitejas 02.09.2021. atzinumu (prot. Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Ņemt aizņēmumu Valsts kasē 262935.25 EUR ar Valsts kases noteikto aizdevuma procentu likmes fiksēšanas periodu ik pēc 12 mēnešiem, ar mērķi pašvaldības prioritārā investīciju projekta ‘’Rotaļu laukumu iekārtošana Cēsu pilsētas 1. pirmsskolas izglītības iestādes un Cēsu pilsētas 3. pirmsskolas izglītības iestādes teritorijās, Cēsīs, Cēsu novadā’’ īstenošanai.
2. Kredīta atmaksas periodu noteikt 11 (vienpadsmit) gadi.
3. Aizņēmuma pamatsummas atmaksu sākt veikt 2023.gada septembrī.
4. Aizņēmuma atmaksu garantēt ar pašvaldības budžetu.
5. Kontroli par lēmuma izpildi uzdot Cēsu novada pašvaldības izpilddirektoram.