LĒMUMS

Cēsīs, Cēsu novadā

09.09.2021. Nr.207

**Par pilnvarojumu Cēsu novada Vecpiebalgas apvienībai pārņemt Vienošanos par Eiropas Savienības fonda projekta īstenošanu Nr.9.2.4.2/16/I/104**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ziņo: L.Kokina, Izglītības pārvaldes vadītāja

2017.gada 7.jūnijā starp Centrālā finanšu un līgumu aģentūra un Vecpiebalgas novada pašvaldību tika noslēgta Vienošanās par Eiropas Savienības fonda projekta īstenošanu Nr.9.2.4.2/16/I/104.

Pamats: Ministru kabineta 17.05.2016. noteikumi Nr.310 “Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi, ES un Latvijas Republikas normatīvie akti par struktūrfondu vadību, Sadarbības iestādes 22.12.2016. lēmums Nr.39-2-60/7839 un 30.03.2017. lēmums Nr.39-2-60/2778 par projekta iesnieguma Nr.9.2.4.2/16/I/104 “Veselības veicināšanas pasākumi Vecpiebalgas novadā” (turpmāk – Projekts) apstiprināšanu ar nosacījumu, 17.05.2017. atzinums Nr.39-2/604342 par lēmumā ietverto nosacījumu izpildi.

Lai nodrošinātu turpmāku Projekta īstenošanu un uzraudzību nepieciešams pilnvarojums Vecpiebalgas apvienības pārvaldei pārņemt līdz 2023.gada 30.jūnijam Vecpiebalgas novada pašvaldības vārdā noslēgto Vienošanos Nr.9.2.4.2/16/I/104.

Ņemot vērā iepriekš minēto, pamatojoties uz 2021.gada 1.jūlija saistošo noteikumu Nr.1 “Cēsu novada pašvaldības nolikums” 9.7.apkašpunktu – Pašvaldībā ir izveidota iestāde *Cēsu novada Vecpiebalgas apvienības pārvalde* - un12.punktu, 2021.gada 1.jūlija nolikuma Nr.6 “Cēsu novada Vecpiebalgas apvienības pārvaldes nolikums” 10.2.apakšpunktu, kas nosaka, ka Pārvalde *īsteno Pārvades pārziņā esošo valsts, Eiropas savienības un citu struktūrfondu finansēto projektu, kā arī citu projektu īstenošanu*, Sociālo un veselības jautājumu komitejas 26.08.2021. atzinumu (prot. Nr.3) Finanšu komitejas 02.09.2021. atzinumu (prot. Nr.3), Cēsu novada dome, ar 18 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Laimis Šāvējs) , pret nav, atturas nav, nolemj:

1. Pilnvarot Cēsu novada Vecpiebalgas apvienības pārvaldi, reģistrācijas Nr.90000057259, pārņemt līdz 2023.gada 30.jūnijam Vecpiebalgas novada pašvaldības vārdā noslēgto vienošanos Nr.9.2.4.2/16/I/104 – tiesības un saistības, tajā skaitā ar tiesībām norādīt Vecpiebalgas apvienības pārvaldes rekvizītus līgumsaistību izpildē, kā arī saņemt un veikt nepieciešamos maksājumus, veikt nepieciešamos līgumu grozījumus, pieņemt lēmumus par līgumu izbeigšanu un lauzt līgumus, saskaņā ar doto pilnvarojumu pārstāvēt Cēsu novada pašvaldību attiecīgajās valsts, pašvaldību un citās institūcijās, veikt citas nepieciešamās darbības, kas saistītas ar dotā pilnvarojuma izpildi.
2. Atbildīgo par lēmuma 1.punkta izpildi noteikt Cēsu novada Vecpiebalgas apvienības pārvaldes vadītāja p. i. Leldi Burdaju.