LĒMUMS

Cēsīs, Cēsu novadā

09.09.2021. Nr.211

**Par “Kārtība, kādā Cēsu novada Pārgaujas apvienības pārvalde sedz braukšanas izdevumus vispārējās pamatizglītības un vidējās izglītības iestādēs izglītojamiem, kuri deklarēti Cēsu novada Pārgaujas apvienības teritorijā” apstiprināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziņo: Cēsu novada Pārgaujas apvienības pārvaldes vadītāja p.i. M.Drubiņa

Pamatojoties uz Izglītības likuma 17.panta trešās daļas 21.punktu un Ministru kabineta 2021.gada 22.jūnija noteikumu Nr.414 „Braukšanas maksas atvieglojumu noteikumi” 13., 14. un 17.punktu, un ņemot vērā Cēsu novada domes Finanšu komitejas 2021. gada 2.septembra atzinumu (protokols Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Apstiprināt “Kārtību, kādā Cēsu novada Pārgaujas apvienības pārvalde sedz braukšanas izdevumus vispārējās pamatizglītības un vidējās izglītības iestādēs izglītojamiem, kuri deklarēti Cēsu novada Pārgaujas apvienības teritorijā” saskaņā ar pielikumu.
2. Ar 2021. gada 1. septembri atzīt par spēku zaudējušiem Pārgaujas novada domes 31.10.2013 saistošos noteikumus Nr. 23 “Kārtība, kādā Pārgaujas novada pašvaldība sedz braukšanas izdevumus vispārējās pamatizglītības un vidējās izglītības iestādēs izglītojamiem”.
3. Atbildīgais par lēmuma izpildi Cēsu novada Pārgaujas apvienības pārvaldes vadītāja p.i. M.Drubiņa.

Pielikums

Cēsu novada domes sēdes

09.09.2021. lēmumam Nr.211

Apstiprināts

ar Cēsu novada domes sēdes

09.09.2021. lēmumu Nr.211

**KĀRTĪBA**

Cēsīs, Cēsu novadā

2021.gada 9.septembrī Nr.60

**Kārtība, kādā Cēsu novada Pārgaujas apvienības pārvalde sedz braukšanas izdevumus vispārējās pamatizglītības un vidējās izglītības iestādēs izglītojamiem kuri deklarēti Cēsu novada Pārgaujas apvienības teritorijā.**

*Izdota saskaņā ar Izglītības likuma 17.panta trešās daļas 21.punktu,*

*Ministru kabineta 2021.gada 22.jūnija noteikumu Nr.414*

*„Braukšanas maksas atvieglojumu noteikumi” 13.,14.,.un 17.punktu.*

1. Kārtība (turpmāk tekstā –Kārtība) nosaka kārtību kādā Cēsu novada Pārgaujas apvienības pārvalde (turpmāk – Pārvalde) sedz sabiedriskā transporta izdevumus, par braucieniem uz izglītības iestādi, vispārējās pamatizglītības (1. – 9.klase) un vispārējās vidējās izglītības (10. – 12.klase) iestāžu izglītojamiem (turpmāk tekstā – Izglītojamie), kuru deklarētā dzīves vieta ir Cēsu novada Pārgaujas apvienības teritorija un vispārējās pamatizglītības (1. – 9.klase) izglītojamiem kuru deklarētā dzīvesvieta nav Cēsu novada Pārgaujas apvienības teritorija, bet kuri mācās Cēsu novada Pārgaujas apvienības izglītības iestādēs.
2. Braukšanas izdevumu kompensācijas apmērs un saņemšanas kārtība:
   1. Izglītojamiem vispārējās pamatizglītības iestādēs (1. – 9. klase) ir tiesības saņemt transporta izdevumu kompensāciju 100 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ Cēsu novada pašvaldības administratīvajā teritorijā, ja izmanto sabiedrisko transportlīdzekli, kas pārvadā pasažierus pilsētas un reģionālās nozīmes maršrutos;
   2. Izglītojamiem Pašvaldības vispārējās vidējās izglītības iestādēs (10. – 12. klase) ir tiesības saņemt transporta izdevumu kompensāciju 50 % apmērā par braucieniem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ Cēsu novada pašvaldības administratīvajā teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos.
   3. Izglītojamiem, kuru deklarētā dzīvesvieta nav Cēsu novada Pārgaujas apvienības teritorija, bet kuri mācās Cēsu novada Pārgaujas apvienības vispārējās pamatizglītības iestādēs (1. – 9. klase) ir tiesības saņemt transporta izdevumu kompensāciju 100 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ, ja izmanto sabiedrisko transportlīdzekli, kas pārvadā pasažierus pilsētas un reģionālās nozīmes maršrutos;
3. Pārvalde nesedz transporta izdevumus:
   1. Izglītojamo pārvadājumiem brīvdienās, svētku dienās, Izglītojamo brīvdienās, kā arī dienās, kad mācības izglītības iestādē nenotiek;
   2. Izglītojamiem, kuri pamatizglītības pakalpojumus saņem ārpus Cēsu novada administratīvās teritorijas;
   3. par dienām, kad Izglītojamais nav apmeklējis Izglītības iestādi;
   4. ja attiecīgajā maršrutā Izglītojamo pārvadājums tiek veikts ar Pārvaldes transportu.
4. Lai saņemtu braukšanas izdevumu kompensāciju, Izglītojamā vecāks, aizbildnis, pilngadīgais Izglītojamais līdz katra mēneša 15.datumam iesniedz saskaņotu biļešu kopsavilkumu Pārvaldei, kura atskaites periods ir iepriekšējais (viens) mēnesis.
5. Braukšanas biļetēm ir jābūt salīmētām hronoloģiskā secībā uz vienas papīra lapas, uz kuras norāda: izglītojamā vārdu, uzvārdu mācību iestādi, maršrutu un biļešu izdevumu kopsummu cipariem un vārdiem. Izglītības iestāde salīdzina iesniegto biļešu kopsavilkumu ar izglītojamā faktisko izglītības iestādes apmeklējumu, veic atzīmi par saskaņojumu.
6. Kompensāciju, iesniedzot saskaņotu iesniegumu, var saņemt Pārvaldes kasēs.
7. Izglītojamiem, kuri iegūst pamatizglītību (1. – 9.klase) Pārvaldes izglītības iestādē un nokļūšanai līdz Pārvaldes izglītības iestādei izmanto pakalpojuma sniedzēja AS “CATA” vai SIA “VTU VALMIERA” transporta pakalpojumus, Pārvalde pamatojoties uz izglītības iestāžu sagatavotajiem sarakstiem izsniedz AS “CATA” un SIA “VTU VALMIERA” braukšanas kartes.
8. Braukšanas izdevumus sedz mācību gada garumā, no 1.septembra līdz 31.maijam ieskaitot. Izlaiduma klasēm līdz pēdējam eksāmenam izglītības iestādē.
9. Kārtība stājas spēkā 2021. gada 1. septembrī.