LĒMUMS

Cēsīs, Cēsu novadā

09.09.2021. Nr.203

**Par grozījumiem 27.05.2021. Cēsu novada domes lēmumā Nr. 153 “Par investīciju projekta „Ventilācijas sistēmas izbūve Cēsu Valsts ģimnāzijā” izstrādi un iesniegšanu “**

Ziņo: D.Eihenbauma, Attīstības un būvniecības pārvaldes vadītāja

Lai nodrošinātu likuma „Par pašvaldībām” 15.panta pirmās daļas 2. un 4.punktā noteikto pašvaldības autonomu funkciju, pamatojoties uz 2021.gada 18.maija Ministru kabineta noteikumiem Nr.317 “Grozījumi Ministru kabineta 2021.gada 13. aprīļa noteikumos Nr. 242 “Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība””, kas izstrādāti, lai sniegtu atbalstu pašvaldībām, nodrošinot iespēju saņemt valsts budžeta līdzfinansējumu augstas gatavības investīciju projektu īstenošanai, kas uzlabo mācību vidi pašvaldības dibinātās vispārējās izglītības iestādēs, paredzot centralizētas mehāniskās ventilācijas sistēmas būvniecību izglītības iestādes ēkā vai tās daļā, vai decentralizēto ventilācijas sistēmu ierīkošanu atsevišķās izglītības iestādes ēkas telpās, un Izglītības un zinātnes ministrijas uzaicinājumu Nr.4-7/e/21/1676, Cēsu novada pašvaldības sagatavoja un iesniedza augstas gatavības investīciju projekta pieteikumu „Ventilācijas sistēmas izbūve Cēsu Valsts ģimnāzijā”**.**

Cēsu novada pašvaldības iesniegtais investīciju projekta pieteikums tika atbalstīts un piešķirta dotācija 213 811,78 EUR projekta īstenošanai. Vienlaikus, iepirkumu procedūras rezultātā – pēc pretendentu pieteikumu izvērtēšanas, lai pieteikto projektu varētu īstenot, ir pieaugušas kopējās investīciju projekta izmaksas.

Ņemot vērā minēto nepieciešams veikt grozījumus 27.05.2021. Cēsu novada domes lēmumā Nr. 153 “Par investīciju projekta „Ventilācijas sistēmas izbūve Cēsu Valsts ģimnāzijā” izstrādi un iesniegšanu” un pamatojoties uz Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs Vents, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Grozīt 27.05.2021. Cēsu novada domes lēmuma Nr. 153 “Par investīciju projekta „Ventilācijas sistēmas izbūve Cēsu Valsts ģimnāzijā” izstrādi un iesniegšanu “1. punktu izsakot to šādā redakcijā:

1.Apstiprināt projekta kopējās izmaksas **EUR 327 594,35** (trīs simti divdesmit septiņi tūkstoši pieci simti deviņdesmit četri eiro 35 centi), no kurām valsts budžeta dotācija investīciju projekta izmaksu segšanai ir **EUR** **213 811,78** (divi simti trīspadsmit tūkstoši astoņi simti vienpadsmit eiro, 78 centi), Cēsu novada domes līdzfinansējums – **EUR 113 782,57** (viens simts trīspadsmit tūkstoši septiņi simti astoņdesmit divi eiro, 57 centi).

1. Lēmuma izpildi organizēt Finanšu pārvaldei sadarbībā ar Attīstības un būvniecības pārvaldi.
2. Kontroli par lēmuma izpildi uzdot Cēsu novada domes izpilddirektoram.