LĒMUMS

Cēsīs, Cēsu novadā

09.09.2021. Nr.190

**Par Līgatnes Mūzikas un mākslas skolas direktora vietnieka izglītības jomā**

**slodzes noteikšanu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| *Ziņo: J.Rozenbergs, Finanšu komitejas priekšsēdētājs* |

Ar 2019.gada 22.augusta Līgatnes novada domes lēmumu (protokols Nr. 9, 17.§.) Līgatnes Mūzikas un mākslas skolā tika izveidota štata vieta “Direktora vietnieks izglītības jomā” ar nepilnu darba laiku 0,2 slodzes/mēnesī ar amata algu par vienu slodzi EUR 760.00 (saskaņā ar Ministru kabineta 2016.gada 5.jūlija noteikumiem Nr.445 “Pedagogu darba samaksas noteikumi”.

Saskaņā ar 2021.gada 30.jūnija sadarbības līgumu Nr.3-19/2021/224 “Par profesionālās ievirzes izglītības programmu realizācijas nodrošināšanu adresē: Lielā iela 26, Ieriķi, Drabešu pagasts, Amatas novads, LV – 4139”, Līgatnes Mūzikas un mākslas skolā paplašinās profesionālās ievirzes izglītības programmu īstenošanas vietas un palielinās darba apjoms.

Ņemot vērā iepriekš minēto, nepieciešams palielināt direktora vietniekam izglītības jomā esošo slodzi (0,2 slodzes/mēnesī) – uz 0,4 slodzēm/mēnesī:

* lai skolā tiktu nodrošināta kvalitatīva izglītības procesa organizācija, ņemot vērā audzēkņu un īstenojamo programmu skaita pieaugumu;
* lai nodrošinātu izglītības procesa nepārtrauktību jaunajā izglītības programmu īstenošanas vietā (Ieriķos).

Saskaņā ar likuma “Par pašvaldībām” 21. panta pirmās daļas 13. punktu, Cēsu novada domes 2021. gada 1. jūlija saistošo noteikumu Nr. 1 “Cēsu novada pašvaldības nolikums” 39.2. punktu, 40,11.punktu, ievērojot Cēsu novada domes Izglītības, kultūras un sporta komitejas 26.08.2021. atzinumu (prot.Nr.3) un Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Apstiprināt ar 2021.gada 1.oktobri Līgatnes Mūzikas un mākslas skolas direktora vietniekam izglītības jomā slodzi – 0,4 slodzes.
2. Lēmuma izpildi uzdot Cēsu novada Līgatnes apvienības pārvaldes Finanšu un grāmatvedības nodaļas vadītājai, galvenajai grāmatvedei Ievai Remesei.
3. Kontroli par lēmuma izpildi uzdot Cēsu novada Līgatnes apvienības pārvaldes vadītāja p.i. Anetei Dzērvei.