LĒMUMS

Cēsīs, Cēsu novadā

09.09.2021. Nr.202

**Par Cēsu novada Integrētās Attīstības programmas 2013.-2021. gadam**

**Rīcības un Investīciju plāna aktualizāciju**

Ziņo: D.Eihenbauma, Attīstības un būvniecības pārvaldes vadītāja

Saskaņā ar likuma „Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta trešo daļu, 22.panta otro daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2. punktu, 23.punktu 24. punktu un 73. punktu, nepieciešams aktualizēt Cēsu novada Integrētās Attīstības programmas 2013.-2021. gadam Rīcības un Investīciju plānu.

Lai nodrošinātu likuma „Par pašvaldībām” 15.panta pirmās daļas 2. un 4.punktā noteiktās pašvaldības autonomās funkcijas, atbilstoši likuma “Par valsts budžetu 2021.gadam” 12.panta trešās daļas 5.punktam, kā arī saskaņā ar Vides aizsardzības un reģionālās attīstības ministrijas 2021.gada 13.jūlija uzaicinājumu Nr.1-132/6617, Cēsu novada pašvaldībā ir sagatavots prioritārais investīciju projekts iesniegšanai Vides aizsardzības un reģionālās attīstības ministrijā ”Rotaļu laukumu iekārtošana Cēsu pilsētas 1. pirmsskolas izglītības iestādes un Cēsu pilsētas 3. pirmsskolas izglītības iestādes teritorijās, Cēsīs, Cēsu novadā”.

Ņemot vērā augstāk minēto, tiek aktualizēts arī Cēsu novada pašvaldības Attīstības programmas daļa “Investīciju plāns” (VP 2, 32) un pamatojoties uz Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1.      Apstiprināt Cēsu novada attīstības programmas 2013.-2021.gadam Rīcības un investīciju plāna aktualizāciju, saskaņā ar pielikumu.

2.      Publicēt paziņojumu par aktualizēto Cēsu novada attīstības programmas 2013.-2021.gadam, Rīcības un investīciju plānu pašvaldības mājas lapā [www.cesis.lv](http://www.cesis.lv);

3.      Nodrošināt Cēsu novada attīstības programmas 2013.-2021.gadam Rīcības un investīciju plāna aktualizācijas publisku pieejamību.

4.      Kontroli par lēmuma izpildi veikt Cēsu novada domes izpilddirektoram.