LĒMUMS

Cēsīs, Cēsu novadā

09.09.2021. Nr.191

**Par pašvaldības aģentūras “Cēsu Kultūras un Tūrisma centrs” automašīnas Mazda 5 nodošanu atsavināšanai un izsoles noteikumu apstiprināšanu**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Ziņo: A.Jēkabsons, pašvaldības aģentūras* “Cēsu Kultūras un Tūrisma centrs” jurists |

Pašvaldības aģentūras “Cēsu Kultūras un Tūrisma centrs” īpašumā ir automašīna Mazda 5, valsts reģistrācijas numurs HH 2849, turpmāk – Transportlīdzekli. Transportlīdzekļa tehniskais stāvoklis neļaut to izmantot p/a “Cēsu Kultūras un Tūrisma centrs” vajadzībām. Ievērojot Publiskas personas mantas atsavināšanas likuma 1.panta 6.punktu iesniegts sertificēta eksperta 24.08.2021. novērtējums, saskaņā ar kuru: Transportlīdzekļa tirgus vērtība noteikta 702.48 EUR (septiņi *simti divi euro un 48 centi)*, bez PVN. Novērtējumu veicis tehniskais vērtētājs Jānis Pušpurs, sertifikāts Nr. 86, derīgs līdz 17.08.2023. Transportlīdzeklis: Mazda 5, identifikācijas Nr.: JMZCR198260136976, 1. reģistrācija: 10.04.2006., motora tilpums: 1,8 l, motora jauda: 85 kw, mehāniskā pārnesumu kārba, pilna masa: 2090 kg., pašmasa 1470 kg, degviela: benzīns, riteņu piedziņa: 4x2, krāsa: ķiršu 2 pārklājumu, odometra rādījums: 368109 km, tehniskā apskate: NAV, uzņemts pašvaldības pamatlīdzekļu uzskaitē ar reģ. Nr./P583, atlikusī bilances vērtība uz lēmuma pieņemšanas brīdi sastāda 0,00 *EUR (nulle euro un 00 centi)*, lietotājs: Cēsu novada pašvaldība.

Ievērojot iepriekš minēto, pamatojoties uz Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo un otro daļu, 6.panta otro daļu, 9.panta trešo daļu, 11.panta otro daļu un 16.panta pirmo un otro daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Publisko aģentūru likuma 24.panta trešo daļu, ņemot vērā, ka nav saņemti pieprasījumi no citām pašvaldības iestādēm par Transportlīdzekļa nepieciešamību to funkciju nodrošināšanai un ievērojot Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome nolemj: Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Nodot atsavināšanai Pašvaldības aģentūras “Cēsu Kultūras un Tūrisma centrs” automašīnu Mazda 5, valsts reģistrācijas numurs HH 2849, turpmāk – Transportlīdzeklis, pārdodot to mutiskā izsolē ar augšupejošu soli.
2. Apstiprināt Transportlīdzekļa izsoles sākumcenu: 702.48 EUR (septiņi *simti divi euro un 48 centi)*, bez PVN.
3. Apstiprināt Transportlīdzekļa izsoles noteikumus saskaņā ar pielikumu.
4. Lēmuma izpildi organizēt Pašvaldības aģentūrai “Cēsu Kultūras un Tūrisma centrs”.
5. Kontroli par lēmuma izpildi veikt Cēsu novada domes priekšsēdētājam.

Pielikums

Cēsu novada domes

09.09.2021. lēmumam Nr.191

Apstiprināti

ar Cēsu novada domes

09.09.2021. lēmumu Nr.191 (prot.nr.8)

**AUTOMAŠĪNAS MAZDA 5 IZSOLES NOTEIKUMI**

1. **vispārīgie noteikumi**
   1. Automobīlis: Mazda 5, vieglais pasažieru, valsts reģistrācijas numurs HH 2849, turpmāk – Transportlīdzeklis, izsoles noteikumi, turpmāk – Noteikumi, nosaka kārtību, kādā organizējama Transportlīdzekļa izsole atbilstoši Publiskas personas mantas atsavināšanas likumam.
   2. Transportlīdzekļu atsavināšanas veids – mutiska izsole ar augšupejošu soli.
   3. Izsoli organizē ar Pašvaldības aģentūras “Cēsu Kultūras un Tūrisma centrs” direktora rīkojumu Nr.1-1.5/2021/77 izveidotā Izsoles komisija, turpmāk – Komisija.
   4. Transportlīdzekļa izsole notiek Pils laukums 3, Cēsīs, Cēsu nov. - **2021. gada 23. septembrī, plkst. 9:00;**
   5. Transportlīdzekļa izsoles sākumcena tiek noteikta: 702.48 EUR (septiņi *simti divi euro un 48 centi)*, bez PVN.
   6. Nodrošinājuma nauda – 10% no Transportlīdzekļa sākumcenas, t.i., **70.25 EUR** (septiņdesmit *euro, 25centi*).
   7. Nodrošinājuma nauda iemaksājama Pašvaldības aģentūras “Cēsu Kultūras un Tūrisma centrs” kontā: p/a “Cēsu Kultūras un Tūrisma centrs”, Reģ. Nr. 90001677262, Baznīcas laukums 1, Cēsis, Cēsu novads, LV- 4101, Banka: AS SEB banka, Bankas kods: UNLALV2X, Konts: LV18UNLA0050003861709 ar norādi „Nodrošinājuma nauda automašīnas Mazda 5 izsolei”.
   8. Izsoles solis –**20.00 EUR** *(divdesmit euro, 00 centi).*
   9. Sludinājums par Transportlīdzekļa izsoli publicējams laikrakstā „Druva” un mājas lapā [www.cktc.cesis.lv](http://www.cktc.cesis.lv).
   10. Izsoles rezultātus apstiprina Cēsu novada dome.
2. **TRANSPORTLĪDZEKĻu raksturojums**
   1. marka, modelis: Mazda 5, vieglais pasažieru, valsts reģistrācijas Nr. HH 2849, identifikācijas Nr.: JMZCR198260136976, 1. reģistrācija: 10.04.2006., motora tilpums: 1,8 l, motora jauda: 85 kw, pilna masa: 2090 kg., pašmasa 1470 kg, degviela: benzīns, riteņu piedziņa: 4x2, krāsa: ķiršu 2 pārklājumu, odometra rādījums: 368109 km, tehniskā apskate: nav., sēdvietu skaits: 7; Komplektācija: hidrauliskais stūres pastiprinātājs, manuālā pārnesumu kārba, elektriskie priekšējie stiklu pacēlāji, automātiskais kondicionieris, borta kompjūters, lietus sensors, jumta reliņi, vieglmetāla diski R16, lukturu apmazgātāji, elektriski regulējami spoguļi, priekšējo sēdekļ apsildāmi, tonēti pakaļējie stikli, auduma apdares salons, manuāli regulējama multifunkcionāla stūre, gaisa drošības spilveni, ABS/SRS, signalizācija;
   2. Transportlīdzeklis ir p/a “Cēsu Kultūras un Tūrisma centrs” īpašums, saskaņā ar transporta līdzekļa reģistrācijas apliecību Nr. AF 0129418;
   3. Transportlīdzeklim netiek noteikts garantijas termiņš ;
   4. Transportlīdzekļa pārreģistrācijas un apdrošināšanas izdevumus sedz pircējs ;
   5. Transportlīdzekli var apskatīt, iepriekš piezvanot pa mob.tālruni 29105651, Bruno Alksnis.
3. **IZSOLES PRIEKŠNOTEIKUMI**

### Izsolē var piedalīties fiziskavai juridiska persona, arī personālsabiedrība, kura, saskaņā ar Latvijas Republikā spēkā esošajiem normatīvajiem aktiem, var iegūt īpašumā Transportlīdzekli un noteiktajā termiņā ir izpildījusi šajos Noteikumos noteiktos priekšnoteikumus.

### Izsoles dalībnieku reģistrācija notiek katru darba dienu no izsoles publikācijas dienas **līdz 2021.gada 22. septembrim plkst. 12:00,** p/a “Cēsu Kultūras un Tūrisma centrs”, Baznīcas laukums 1, Cēsīs, Cēsu nov., vai e-pasts [andris.jekabsons@cesis.lv](mailto:andris.jekabsons@cesis.lv), Izziņas pa tālr. 27746172, A.Jēkabsons.

* 1. Komisijas sekretārs nodrošina izsoles noteikumu izsniegšanu, dokumentu pieņemšanu un izsoles dalībnieku reģistrāciju atbilstoši šiem noteikumiem, jāreģistrējas un jāiesniedz šādi dokumenti:
     1. juridiskai personai:
        1. pārstāvja pilnvara (oriģināls) vai cits dokuments, kas apliecina personas tiesības pārstāvēt juridisko personu;
        2. rakstveida apliecinājums, kurā norāda, ka attiecībā uz juridisko personu nav pasludināts maksātnespējas process, nav apturēta vai pārtraukta tās saimnieciskā darbība, nav uzsākta tiesvedība par tās maksātnespējas procesu, bankrotu vai darbības izbeigšanu;
        3. statūtu noraksts vai izraksts par pārvaldes institūcijas (amatpersonas) kompetences apjomu;
        4. informācija par nodrošinājuma naudas iemaksu.
     2. Fiziskai personai:
        1. uzrāda personas apliecinošu dokumentu – pasi;
        2. rakstisks apliecinājums, ka attiecībā uz to nav ierosināts vai pasludināts maksātnespējas process;
        3. informācija par nodrošinājuma naudas samaksu.

Dokumenti un to kopijas noformējami atbilstoši normatīvajiem aktiem par dokumentu juridisko spēku, to izstrādāšanu un noformēšanu, kā arī valsts valodas prasībām. Ārvalstīs izsniegti dokumenti tiek pieņemti, ja tie noformēti atbilstoši spēkā esošajiem normatīvajiem aktiem un noteiktajā kartībā tulkoti latviešu valodā.

* 1. Ja persona ir izpildījusi šo Noteikumu 3.3. apakšpunktu un tā apakšpunktus, tā tiek reģistrēta izsoles dalībnieku reģistrācijas lapā, kurā norāda: dalībnieka kārtas numuru; fiziskai personai – vārdu, uzvārdu, personas kodu, dzīvesvietas adresi, juridiskai personai - nosaukumu, reģistrācijas numuru, juridisko adresi, atzīmi par šo Noteikumu 3.3. apakšpunkta apakšpunktos iesniegtajiem dokumentiem. Reģistrētajam izsoles dalībniekam izsniedz reģistrācijas apliecību.
  2. Izsoles dalībnieks netiek reģistrēts, ja:
     1. nav iesniedzis vai uzrādījis visus šo Noteikumu 3.3.apakšpunkta apakšpunktos noteiktos dokumentus;
     2. vēl nav iestājies vai jau beidzies izsoles reģistrācijas termiņš;
     3. ja uz izsoles dienu ir pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā maksātnespēju, bankrotu, vai darbības izbeigšanu.

1. **IZSOLES PROCESS**
   1. Izsolē var piedalīties personas, kuras šajos noteikumos noteiktajā kārtībā reģistrētas par izsoles dalībniekiem un kurām izsniegtas izsoles dalībnieka reģistrācijas apliecības.
   2. Izsole var notikt arī tad, ja uz Transportlīdzekli reģistrējies un uz izsoli ir ieradies viens dalībnieks.
   3. Ja noteiktajā laikā uz Transportlīdzekli ir reģistrējušies vairāk par vienu dalībnieku, bet uz izsoli ierodas viens dalībnieks, izsoli atliek uz divām stundām. Ja pēc divām stundām nav ieradušies pārējie dalībnieki, izsoles vadītājs paziņo vienu no šādiem komisijas lēmumiem:
      1. sākt izsoli, piedaloties vienam izsoles dalībniekam;
      2. noteikt, ka izsole nenotiek.
   4. Uzskatāms, ka dalībnieks, kurš nav ieradies uz izsoli, atteicies no dalības izsolē un viņam nodrošinājuma nauda netiek atmaksāta.
   5. Ja Komisija pieņem Noteikumu 4.3.1.punktā minēto lēmumu, izsoles vadītājs piedāvā šim Dalībniekam solīt Transportlīdzekļa pirkuma cenu un viņš kļūst par izsoles uzvarētāju, ja ir pārsolījis sākumcenu. Dalībnieks, kas neapstiprina gatavību iegādāties Transportlīdzekli par nosolīto cenu, uzskatāms par atteikušos no dalības izsolē.
   6. Ja izsole nenotiek, reģistrētajam dalībniekam, kurš ieradies uz izsoli, ir tiesības pieprasīt atpakaļ nodrošinājuma naudu, kas jāatmaksā septiņu dienu laikā no pieprasījuma saņemšanas.
   7. Ja dalībnieks nepieprasa iemaksāto summu, viņam ir tiesības saņemt jaunu reģistrācijas apliecību un piedalīties atkārtotā izsolē bez šo Noteikumu 3.2.punkta apakšpunktos minēto dokumentu uzrādīšanas un iesniegšanas.
   8. Ja izsoles dalībnieks neierodas uz atkārtotās izsoles pārreģistrāciju, viņš zaudē tiesības piedalīties šajā izsolē.
   9. Izsoles dienā, ieejot izsoles telpās, dalībnieks uzrāda izsoles sekretāram dalībnieka reģistrācijas apliecību.
   10. Izsoles sekretārs pēc pases pārbauda dalībnieka vai tā pilnvarotās personas personību un izsniedz dalībnieka solīšanas karti ar numuru. Solīšanas kartes numurs atbilst Dalībnieka reģistrācijas apliecībā ierakstītā dalībnieka reģistrācijas numuram.
   11. Izsoles dalībnieki pirms izsoles sākšanas paraksta izsoles Noteikumus, apliecinot, ka viņi ir iepazinušies ar izsoles Noteikumiem un viņiem šajā sakarā nav nekādu pretenziju.
   12. Izsoles gaita tiek protokolēta. Izsoles protokolā atspoguļo visas Komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.
   13. Komisijas priekšsēdētājs, atklājot izsoli, iepazīstina ar Komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
   14. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī to pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.
   15. Komisijas priekšsēdētājs īsi raksturo pārdodamo Transportlīdzekli, paziņo sākumcenu, kā arī izsoles soli – summu par kādu sākumcena tiek paaugstināta ar katru nākamo solījumu.
   16. Pēc komisijas priekšsēdētāja ziņojuma sākas solīšanas process.
   17. Solīšana notiek tikai pa vienam izsoles solim.
   18. Komisijas priekšsēdētājs nosauc izsolāmā Transportlīdzekļa sākumcenu un jautā: „Kas sola vairāk?”.
   19. Izsoles dalībnieki solīšanas procesā paceļ savu reģistrācijas kartīti ar numuru. Komisijas priekšsēdētājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena Transportlīdzeklis ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.
   20. Katrs dalībnieka solījums ir viņam līdz Transportlīdzekļa tiesību pārejai izsoles uzvarētājam saistošs apliecinājums, ka viņš palielina solīto Transportlīdzekļa cenu par noteikto izsoles soli.
   21. Ja vairāki dalībnieki vienlaicīgi ir piedāvājuši vienādu cenu un vizuāli nav iespējams izšķirt, kurš piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaicīgi solījušo dalībnieku skaitam un vienu no tām iezīmējot ar krustiņu. dalībnieki velk lozes atbilstoši to solīšanas karšu numuriem. Dalībnieks, kas izvelk lozi ar krustiņu, uzskatāms par pirmo solītāju.
   22. Izsoles procesa gaitā, atsakoties no turpmākās solīšanas, katrs izsoles dalībnieks apstiprina ar parakstu izsoles protokolā savu pēdējo solīto cenu.
   23. Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles sagatavošanas komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai.
   24. Izsoles dalībnieks, kurš Transportlīdzekli nosolījis, bet nevar komisijai uzrādīt reģistrācijas apliecību un neparakstās protokolā, tādējādi ir atteicies no nosolītā Transportlīdzekļa. Pēc komisijas lēmuma viņš tiek svītrots no dalībnieku saraksta, un viņam netiek atmaksāta reģistrācijas nauda un nodrošinājuma nauda. Ja pēc tam izsolē ir palikuši vismaz divi dalībnieki, tiek izdarīts attiecīgs ieraksts protokolā, un izsole tūliņ tiek atkārtota. Ja palicis viens dalībnieks, komisija rīkojas atbilstoši šo Noteikumu 4.3. un 4.5.punktiemm.
2. **Samaksas kārtība**
   1. Nosolītājam sava **piedāvātā augstākā summa, t.sk., PVN 21%,** atrēķinot iemaksāto nodrošinājuma naudu, jāsamaksā par nosolīto Transportlīdzekli līdz **2021. gada 7. oktobrim ieskaitot;**
   2. Ja nosolītājs līdz **2021. gada 7. oktobrim** nav samaksājis nosolīto summu, komisijai ir tiesības pieņemt lēmumu par to, ka izsoles uzvarētājs zaudē tiesības uz nosolīto Transportlīdzekli un atzīt par izsoles uzvarētāju izsoles dalībnieku, kurš nosolījis iepriekšējo augstāko cenu (pārsolītais pircējs). Komisija piedāvā pirkt Transportlīdzekli pārsolītajam pircējam par viņa nosolīto augstāko cenu (nākamā augstākā cena). Pārsolītajam pircējam ir tiesības divu nedēļu laikā no piedāvājuma saņemšanas dienas paziņot komisijai par Transportlīdzekļa pirkšanu par paša nosolīto augstāko cenu. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumus. Ja pārsolītais pircējs piekrīt komisijas piedāvājumam, nosolītā summa jāsamaksā un jāslēdz pirkuma līgums Komisijas noteiktajā termiņā. Šajā gadījumā izsoles uzvarētajam nodrošinājuma nauda netiek atmaksātā;
   3. Ja pārsolītais pircējs atsakās pirkt Transportlīdzekli, neveic pirkuma maksas samaksu un/vai neparaksta pirkuma līgumu, kā arī gadījumā, ja neviens pircējs nav pārsolījis izsoles sākumcenu, izsole atzīstama par nenotikušu, un Cēsu novada dome lemj par atkārtotu izsoli.

1. **Nenotikusi izsole**
   1. Izsole atzīstama par nenotikušu, ja:
      1. noteiktajā laikā ir reģistrējušies vairāk par vienu dalībnieku, bet uz izsoli neviens neierodas;
      2. sākumcena nav pārsolīta;
      3. noteiktajā termiņā neviens dalībnieks nav reģistrējies.
2. **Izsoles rezultātu apstiprināšana un pirkuma līguma slēgšana**
   1. Izsoles rezultātus apstiprina Cēsu novada Izpilddirektors pēc samaksas veikšanas brīža un attiecīga apliecinoša dokumenta saņemšanas;
   2. Pirkuma līgumu paraksta trīsdesmit dienu laikā pēc izsoles rezultātu apstiprināšanas dienas.
3. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Cēsu novada domei par Komisijas veiktajām darbībām 5 dienu laikā no attiecīgā lēmuma pieņemšanas vai izsoles dienas;
   2. Ja kāds no Komisijas lēmumiem tiek pārsūdzēts, attiecīgi pagarinās Noteikumos noteiktie termiņi.