LĒMUMS

Cēsīs, Cēsu novadā

09.09.2021. Nr.198

**Par pašvaldības īpašuma Pāvila Rozīša iela 11-36, Liepā, Liepas pagastā, Priekuļu novadā, nodošanu atsavināšanai**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Ziņo: J.Rozenbergs, Finanšu komitejas priekšsēdētājs*

Cēsu novada dome izskatīja (turpmāk – Iesniedzējs), 2021.gada 23.augusta iesniegumu (Reģistrēts 23.08.2021. ar Nr.3.1-5.2/2021/294) par dzīvokļa īpašuma Pāvila Rozīša iela 11-36, Liepā, Liepas pagastā, Cēsu novadā, atsavināšanu īrniekam.

Izvērtējot pašvaldības rīcībā esošo informāciju, konstatēts:

1. Cēsu novada pašvaldībai, pamatojoties uz Administratīvo teritoriju un apdzīvoto vietu likuma 6.pantu, 1.pielikuma 14.punktu, kā Priekuļu novada pašvaldības tiesību, saistību un mantas pārņēmējai, pieder dzīvokļa īpašums ar kadastra numuru 4260 900 0898, sastāvošs no dzīvokļa Nr.36 52,5 m2 platībā, kopīpašuma 525/22697 domājamām daļām no būves ar kadastra apzīmējumu 42600030246001 un kopīpašuma 525/22697 domājamām daļām no zemes ar kadastra apzīmējumu 42600030246, kas atrodas Cēsu novada Liepas pagastā, Liepā, Pāvila Rozīša ielā 11.
2. Pašvaldības īpašuma tiesības 2014.gada 18.jūnijā reģistrētās Vidzemes rajona tiesā Liepas pagasta zemesgrāmatas nodalījumā nr.193 36.
3. Par dzīvokļa izīrēšanu ar Iesniedzēju noslēgts dzīvojamo telpu īres līgums uz nenoteiktu laiku.
4. Īres tiesības Iesniedzējam nav piešķirtas kā palīdzība dzīvokļa jautājuma risināšanā.
5. Aizliegumi īpašuma atsavināšanai nav konstatēti. Īres un komunālo maksājumu parādu Iesniedzējai nav. Visi nepieciešamie dokumenti ir iesniegti.

Ņemot vērā iepriekš minēto un pamatojoties uz likuma ,,Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 3.panta 1.daļas otro punktu, 4.panta ceturto daļu, 5.panta pirmo un piekto daļu, 8.panta otro daļu, 37.panta pirmās daļas 4.punktu, 45.panta ceturtās daļas 1.punktu un 2.punktu, Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” regulējumu, Cēsu novada domes Finanšu komitejas 2021.gada 2.septembra atzinumu (protokols Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Pasūtīt dzīvokļa īpašuma Nr.36 un tam piekrītošās kopīpašuma domājamās daļas no būves un zemes Pāvila Rozīša ielā 11, Liepā, Liepas pagastā, Cēsu novadā, novērtējumu.
2. Pēc tirgus novērtējuma saņemšanas, dzīvokļa īpašumu Pāvila Rozīša iela 11-36, Liepā, Liepas pagastā, Cēsu novadā, ar kadastra numuru 4260 900 0898, atsavināt dzīvokļa īrniekam par nosacīto cenu Publiskas personas mantas atsavināšanas likumā noteiktajā kārtībā.
3. Ja xx mēneša laikā pēc pašvaldības paziņojuma par nosacīto cenu saņemšanas dienas neizmanto savas pirmpirkuma tiesības, dzīvokļa īpašumu atsavina atklātā  izsolē.
4. Atbildīgā par lēmuma izpildi Priekuļu apvienības pārvaldes Attīstības nodaļas nekustamā īpašuma speciāliste L.S.Berovska.
5. Kontrole par lēmuma izpildi izpilddirektoram.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*