LĒMUMS

Cēsīs, Cēsu novadā

09.09.2021. Nr.183

**Par līdzfinansējumu grāmatas izdošanai**

|  |
| --- |
| *Ziņo: J.Rozenbergs, Finanšu komitejas priekšsēdētājs* |

Cēsu novada dome izskatīja xx iesniegumus (17.08.2021. reģistrēts Cēsu novada Priekuļu apvienības pārvaldē ar Reģ.nr.1.1.-5.2/2021/273 un 24.08.2021. reģistrēts Cēsu novada pašvaldībā ar Reģ. Nr.6-2-6/16/2021/4799) ar lūgumu sniegt finansiālu atbalstu jaunas grāmatas “Saulespuķe” izdošanai. Daļu no izdotajiem grāmatas eksemplāriem autore plāno nodot Cēsu novada pašvaldības bibliotēkām un Priekuļu apvienības pārvaldei.

Likuma “Par pašvaldībām” 12.pants nosaka, ka pašvaldība savu iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citas pašvaldības kompetencē vai arī ja šāda darbība nav aizliegta ar likumu.

Likuma “Par pašvaldību budžetiem” 30.pants nosaka, ka pašvaldības budžeta izpildes gaitā likumā "Par pašvaldībām" un šajā likumā noteiktajā kārtībā dome ir tiesīga grozīt pašvaldības budžetu, arī apturēt asignējumus, samazināt vai palielināt uzdevumu finansējuma apjomus, paredzēt jaunu uzdevumu finansēšanu, savukārt, likuma “Par pašvaldībām” 21.panta pirmās daļas 2.punkts nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var apstiprināt pašvaldības budžetu, budžeta grozījumus un pārskatus par budžeta izpildi.

Ņemot vērā iepriekš minēto un pamatojoties uz likuma “Par pašvaldībām” 12.pantu, 21.panta pirmās daļas 2.punktu, likuma “Par pašvaldību budžetiem” 30.pantu, Cēsu novada domes Finanšu komitejas 2021. gada 2.septembra (protokols Nr. 3) atzinumu, Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Piešķirt līdzfinansējumu bērnu grāmatas “Saulespuķe” izdošanai EUR 400 (četri simti *euro*) apmērā, no tiem EUR 200,00 no Cēsu novada Priekuļu apvienības pārvaldes līdzekļiem neparedzētiem izdevumiem un EUR 200,00 no Cēsu novada pašvaldības Izglītības pārvaldes budžeta līdzekļiem.
2. Uzdot Cēsu novada Priekuļu apvienības pārvaldei veikt attiecīgus budžeta grozījumus.
3. Uzdot Cēsu novada Centrālās administrācijas Finanšu pārvaldei piešķirto finansējumu atbilstoši iestādes veiktajiem budžeta grozījumiem iekļaut nākamajos 2021.gada pašvaldības budžeta grozījumos.
4. Lēmumu nosūtīt Iesniedzējai uz iesniegumā norādīto adresi un ar elektronisko parakstu Cēsu novada Priekuļu apvienības pārvaldei.
5. Kontroli par lēmuma izpildi noteikt izpilddirektoram.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*