LĒMUMS

Cēsīs, Cēsu novadā

09.09.2021. Nr.200

**Par prioritārā investīciju projekta pieteikuma ”Rotaļu laukumu iekārtošana Cēsu pilsētas 1. pirmsskolas izglītības iestādes un Cēsu pilsētas 3. pirmsskolas izglītības iestādes teritorijās, Cēsīs, Cēsu novadā” izstrādi un iesniegšanu**

*Ziņo: J.Rozenbergs, Finanšu komitejas priekšsēdētājs*

Lai nodrošinātu likuma „Par pašvaldībām” 15.panta pirmās daļas 2. un 4.punktā noteiktās pašvaldības autonomās funkcijas, atbilstoši likuma “Par valsts budžetu 2021.gadam” 12.panta trešās daļas 5.punktam, kurā noteikts, ka Vides aizsardzības un reģionālās attīstības ministrijas (turpmāk - VARAM) veic pašvaldību prioritāro investīciju projektu pieteikumu izvērtēšanu valsts budžeta aizdevumu saņemšanai, pamatojoties uz Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Sagatavot un iesniegt prioritāro investīciju projektu ”Rotaļu laukumu iekārtošana Cēsu pilsētas 1. pirmsskolas izglītības iestādes un Cēsu pilsētas 3. pirmsskolas izglītības iestādes teritorijās, Cēsīs, Cēsu novadā”saskaņā ar VARAM 2021.gada 13.jūlija uzaicinājumu Nr.1-132/6617.
2. Apstiprināt projekta kopējās izmaksas - aizņēmumu projekta izmaksu segšanai -  **EUR 262 935,25** (divi simti sešdesmit divi tūkstoši deviņi simti trīsdesmit pieci euro, 25 centi), no kurām izmaksas rotaļu laukuma iekārtošanai Cēsu pilsētas 1. pirmsskolas izglītības iestādē ir EUR 165 029,00 (viens simts sešdesmit pieci tūkstoši divdesmit deviņi euro, 00 centi) un izmaksas rotaļu laukuma iekārtošanai Cēsu pilsētas 3. pirmsskolas izglītības iestādē ir EUR 97 906,25 (deviņdesmit septiņi tūkstoši deviņi simti seši euro, 25 centi).
3. Apstiprināt projekta īstenošanas aktivitātes:

* Rotaļu laukuma iekārtošana Cesu pilsētas 1.pirmsskolas izglītības iestādes teritorijā Palasta ielā 14, Cēsīs;
* Rotaļu laukuma iekārtošana Cesu pilsētas 3.pirmsskolas izglītības iestādes teritorijā Noras ielā 15, Cēsīs;

1. Investīciju projektu sagatavot un iesniegt VARAM līdz 2021. gada 1. oktobrim.
2. Pēc projekta pieteikuma atbalstīšanas, uzdot Cēsu novada pašvaldības Attīstības un būvniecības pārvaldei sagatavot un iesniegt Finanšu pārvaldē projekta ieviešanas (ieņēmumu un izdevumu) tāmi.
3. Lēmuma izpildi organizēt Attīstības un būvniecības pārvaldes vadītājai.
4. Kontroli par lēmuma izpildi uzdot Cēsu novada domes izpilddirektoram.