LĒMUMS

Cēsīs, Cēsu novadā

09.09.2021. Nr.153

**Par Cēsu novada pašvaldībai piederošā nekustamā īpašuma “Raspodiņi”, Augšlīgatne, Līgatnes pagasts, Cēsu novads, ar kadastra Nr. 4262 004 0797**

**zemes vienības ar kadastra apzīmējumu 4262 004 0796 atsavināšanas procesa uzsākšanu**

|  |
| --- |
| Ziņo: A.Dzērve, Līgatnes apvienības pārvaldes vadītāja p.i. |

Izskatīts iesniegums, kas reģistrēts Cēsu novada Līgatnes apvienības pārvaldē 2021.gada 19.jūlijā. Nr. D3-16/2021/29, ar lūgumu rast iespēju iegādāties īpašumā Cēsu novada pašvaldībai piederošo nekustamo īpašumu “Raspodiņi”, Augšlīgatne, Līgatnes pagasts, Cēsu novads, ar kadastra Nr. 4262 004 0797, kas sastāv no zemes vienības ar kadastra apzīmējumu 4262 004 0796, dome konstatē:

Vidzemes rajona tiesas zemesgrāmatu nodaļas Līgatnes pagasta zemesgrāmatas nodalījumā Nr. 100000615650 Cēsu novada pašvaldībai kā Līgatnes novada domes saistību un tiesību pārņēmējai ir nostiprinātas īpašumtiesības uz nekustamo īpašumu “Raspodiņi”, Augšlīgatne, Līgatnes pagasts, Cēsu novads, ar kadastra Nr. 4262 004 0797. Nekustamais īpašums sastāv no zemes vienības ar kadastra apzīmējumu 4262 004 0796, ar kopējo platību 0.4425 ha (zemes platība pēc kadastrālās uzmērīšanas).

Par minētās zemes vienības izmantošanu 2020.gada 28.septembrī ir noslēgts zemes nomas līgums Nr. D7-17/20/4 ar xx

Zemes reformas laikā nekustamā īpašuma “Rasas”, Augšlīgatne, Līgatnes pagasts, Cēsu novads, zemes lietotājam tika pārtrauktas zemes lietošanas tiesības un nekustamo īpašumu “Rasas”, Augšlīgatne, Līgatnes pagasts, Līgatnes novads. Īpašums “Rasas” tika sadalīts izveidojot trīs nekustamos īpašumus “Rasas”, Augšlīgatne, Līgatnes pagasts, Cēsu novads, “Rasiņas”, Augšlīgatne, Līgatnes pagasts, Cēsu novads, un “Raspodiņi”, Augšlīgatne, Līgatnes pagasts, Cēsu novads.

xx ir nekustamā īpašuma, kas sastāv no dzīvojamās mājas un zemes, “Rasas”, Augšlīgatne, Līgatnes pagasts, Cēsu novads, 1/2 domājamās daļas īpašnieks (īpašumtiesības ir nostiprinātas zemesgrāmatā).

Nekustamais īpašums - zemes vienība “Raspodiņi”, Augšlīgatne, Līgatnes pagasts, Cēsu novads, nav nepieciešams pašvaldības funkciju nodrošināšanai.

Saskaņā ar Publiskas personas mantas atsavināšanas likuma (turpmāk tekstā – Atsavināšanas likums) 3.panta pirmās daļas 1.punktu publiskas personas nekustamo mantu var atsavināt, pārdodot izsolē. Savukārt, minētā panta otrā daļa nosaka - publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.

Atsavināšanas likuma 4.panta pirmā daļa nosaka - valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar Atsavināšanas likuma 5.panta pirmo daļu, atļauju atsavināt atvasinātu   
publisku personu nekustamo īpašumu dod attiecīgās atvasinātās publiskās personas   
lēmējinstitūcija. Saskaņā ar Atsavināšanas likuma 8.panta otro daļu, atsavināšanai   
paredzētā atvasinātas publiskas personas nekustamā īpašuma novērtēšanu organizē   
attiecīgās atvasinātās publiskās personas lēmējinstitūcijas noteiktajā kārtība. Saskaņā   
ar Atsavināšanas likuma 9.panta otro daļu institūciju, kura organizē atvasinātas   
publiskas personas nekustamā īpašuma atsavināšanu, nosaka atvasinātas publiskas   
personas lēmējinstitūcija.

Ievērojot minēto, kā arī pamatojoties uz likuma „Par pašvaldībām” 14. panta pirmās daļas 2. punktu un 21. panta 17. punktu un likuma “Publiskas personas mantas atsavināšanas likums” 3. panta pirmās daļas 1. punktu un otro daļu, 4. panta pirmo daļu, 5.panta pirmo daļu un 8. panta otro daļu, Cēsu novada pašvaldības Attīstības un teritorijas plānošanas komisijas 24.08.2021. atzinumu (prot.Nr.8) un Cēsu novada domes Uzņēmējdarbības un attīstības komitejas 26.08.2021. atzinumu (prot.Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Uzsākt atsavināšanas procesu Cēsu novada pašvaldībai kā Līgatnes novada domes finanšu un saistību pārņēmējai piederošam nekustamam īpašumam “Raspodiņi”, Augšlīgatne, Līgatnes pagasts, Cēsu novads, ar kadastra Nr. 4262 004 0797, kas sastāv no zemes vienības ar kadastra apzīmējumu 4262 004 0796, ar kopējo platību 0.4425 ha (zemes platība pēc kadastrālās uzmērīšanas).
2. Noteikta, ka nekustamā īpašuma atsavināšanas veids ir pārdošana atklātā izsolē ar augšupejošu soli.
3. Cēsu novada Līgatnes apvienības pārvaldei veikt nepieciešamās darbības atsavināšanas procesa uzsākšanai.

4. Kontroli par lēmuma izpildi uzdot Cēsu novada Līgatnes apvienības pārvaldes vadītāja p.i. A.Dzērve.