LĒMUMS

Cēsīs, Cēsu novadā

09.09.2021. Nr.155

**Par Cēsu novada pašvaldības Interešu izglītības programmu izvērtēšanas komisijas izveidošanu un nolikuma apstiprināšanu**

Ziņo: L.Kokina, Cēsu novada pašvaldības Centrālās administrācijas Izglītības pārvaldes vadītāja

Lai nodrošinātu interešu izglītības programmu izvērtēšanu un mērķdotāciju sadali, pamatojoties uz likuma „ Par pašvaldībām” 21. panta pirmās daļas 24.punktu, Ministru kabineta 2001.gada 28. augusta noteikumu Nr.382 „Interešu izglītības programmu finansēšanas kārtība” 10.punktu un Cēsu novada domes 2021. gada 1. jūlija saistošo noteikumu Nr. 1 “Cēsu novada pašvaldības nolikums” 16.16. apakšpunktu un 18. punktu, atbilstoši Cēsu novada domes Izglītības, kultūras un sporta komitejas 26.08. 2021. atzinumam (prot. Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Atzīt par spēku zaudējušu Cēsu novada domes 28.07.2011. lēmumu Nr.411 “Par Cēsu novada pašvaldības Interešu izglītības programmu izvērtēšanas komisiju”.
2. Izveidot Interešu izglītības komisiju šādā sastāvā:

Komisijas priekšsēdētājs – Ivo Rode, Cēsu novada domes Izglītības, kultūras un sporta komitejas vadītājs;

Komisijas priekšsēdētāja vietniece – Lolita Kokina, Cēsu novada pašvaldības Centrālās administrācijas Izglītības pārvaldes vadītāja;

Komisijas locekļi:

Uldis Blīgzna - Cēsu novada pašvaldības Centrālās administrācijas Izglītības pārvaldes izglītības speciālists;

Dace Bišere - Valdemiere – Cēsu novada pašvaldības Jaunpiebalgas apvienības pārvaldes vadītāja pienākumu izpildītāja;

Anda Kamzole - komisijas sekretāre, Cēsu novada pašvaldības Centrālās administrācijas Izglītības nodaļas speciāliste.

3. Apstiprināt Interešu izglītības programmu izvērtēšanas komisijas nolikumu saskaņā ar pielikumu.

4. Kontroli par lēmuma izpildi uzdot Cēsu novada pašvaldības priekšsēdētāja vietniekam A.Egliņam - Eglītim.

Pielikums

Cēsu novada domes 09.09.2021.sēdes

lēmumam Nr.155

NOLIKUMS

Cēsīs, Cēsu novadā

2021. gada 9.septembrī Nr. 34

**Interešu izglītības programmu izvērtēšanas**

**komisijas nolikums**

*Izdots pamatojoties uz Cēsu novada domes 2021. gada 1. jūlija saistošo noteikumu Nr. 1 “Cēsu novada pašvaldības nolikums” 18. punktu*

**I Vispārīgie jautājumi**

1. Cēsu novada pašvaldības Interešu izglītības programmu komisija (turpmāk – komisija ) ir Cēsu novada domes (turpmāk – dome ) izveidota komisija, kas izveidota, lai analizētu, izvērtētu Cēsu novada pašvaldības izglītības iestādēs (turpmāk kopā sauktas – izglītības iestādes) īstenotās interešu izglītību programmas, izstrādātu priekšlikumus valsts piešķirto finanšu līdzekļu sadalei.
2. Komisijas sastāvu apstiprina dome ar lēmumu. Komisijas locekļi par darbu komisijā nesaņem atlīdzību.
3. Komisija sarakstē izmanto Cēsu novada domes priekšsēdētāja apstiprinātu komisijas veidlapu.
4. Komisijas darbības teritorija ir Cēsu novada pašvaldības administratīvā teritorija.
5. Komisijas locekļi ir uzskatāmi par valsts amatpersonām likuma „Par interešu konflikta novēršanu valsts amatpersonu darbībā” izpratnē.

**II Komisijas darbības uzdevumi, tiesības un pienākumi**

6. Komisijai ir uzdevumi:

6.1. iepazīties ar izglītības iestāžu iesniegtajiem dokumentiem un pārliecināties par iesniegto dokumentu atbilstību faktiskajai situācijai un normatīvo aktu prasībām;

6.2. izvērtēt izglītības iestāžu īstenotās interešu izglītību programmas;

6.3. izstrādāt priekšlikumus valsts piešķirto finanšu līdzekļu sadalei.

8. Komisijai ir tiesības un pienākumi:

8.1. pirms atzinuma vai lēmuma pieņemšanas izvērtēt iesniegto dokumentu atbilstību faktiskajai situācijai un normatīvo aktu prasībām;

8.2. uzklausīt pieteikuma iesniedzēja/uzaicinātās personas viedokli;

8.3. informēt Izglītības iestādi par pieņemto lēmumu normatīvajos aktos noteiktajā kārtībā;

8.4. ierosināt izmaiņas tās kompetencē esošajos normatīvajos aktus;

* 1. pieaicināt komisijas sēdēs ar padomdevēja tiesībām Pašvaldības speciālistus un ekspertus, nepieciešamības gadījumā pieprasot rakstisku atzinumu;
  2. pieprasīt un saņemt komisijas darbam nepieciešamo informāciju, paskaidrojumus un dokumentus no privātpersonām, publiskā personām, kā arī Pašvaldības amatpersonām un institūcijām;
  3. izmantot pašvaldības transportu, pildot dienesta pienākumus, kā arī citus Komisijas darbam nepieciešamos materiāltehnisko līdzekļus;

8.8. nodrošināt komisijas lietvedības kārtošanu un dokumentu saglabāšanu atbilstoši Cēsu novada centrālās administrācijas lietu nomenklatūrai.

8.9. citas tiesības un pienākumi, kas izriet no spēkā esošajiem normatīvajiem aktiem un publiskas personas labas pārvaldības principiem.

**III Komisijas darba organizācija**

9. Komisijas sekretārs informē komisijas priekšsēdētāju par saņemtajiem pieteikumiem, iesniegumiem, jautājumiem.

10. Komisijas priekšsēdētājs plāno un organizē komisijas darbu.

11. Komisijas locekļus uz komisijas sēdi pēc komisijas priekšsēdētāja norādījumiem uzaicina komisijas sekretārs.

12. Komisijas priekšsēdētājs pārstāv komisiju bez atsevišķa komisijas pilnvarojuma.

13. Komisijas sēdēs tiek sasauktas pēc nepieciešamības.

14. Komisijas sēdes ir atklātas.

15. Komisija ir lemttiesīga, ja tās sēdē piedalās vairāk nekā puse no komisijas locekļiem. Komisija lēmumu pieņem ar vienkāršu un balsu vairākumu, atklāti balsojot. Katram komisijas loceklim ir viena balss. Ja lemšanā balsu skaits dalās uz pusēm, tad noteicošā balss ir komisijas priekšsēdētājam.

16. Komisijai ir tiesības savā darbā pieaicināt konkrēta izskatāmā jautājuma speciālistus.

17. Komisijas lēmumi ir atklāti un publiski pieejami.

18. Komisijas sēdes protokolē. Komisijas protokolu paraksta visi komisijas locekļi, kas piedalās attiecīgajā komisijas sēdē.

19. Komisijas darba tehnisko nodrošinājumu nodrošina Cēsu novada centrālā administrācija.

20. Pēc domes pieprasījuma komisija sniedz pārskatu par savu darbību un uzdevumu izpildi.

21. Komisijas priekšsēdētāja prombūtnē komisijas darbu plāno un organizē komisijas priekšsēdētāja nozīmēts komisijas loceklis.