LĒMUMS

Cēsīs, Cēsu novadā

09.09.2021. Nr.196

**Par nekustamā īpašuma „Aizpekļi”, Taurenes pagastā, Cēsu novadā, atsavināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ziņo: J.Rozenbergs, Finanšu komitejas priekšsēdētājs*

Vecpiebalgas novada pašvaldība ar Vecpiebalgas novada domes 28.06.2021. lēmumu Nr.12 “Par nekustamā īpašuma “Aizpekļi”, Taurenes pagastā, atsavināšanu” (protokols Nr. 12) atsavināšanai, pārdodot par brīvu cenu, nodeva nekustamo īpašumu ”Aizpekļi” Taurenes pagastā, kadastra numurs 4286 003 0009, kas sastāv no neapbūvētas zemes vienības ar kadastra apzīmējumu 4286 003 0105, kuras lietošanas mērķis – zeme, uz kuras galvenā saimnieciskā darbība ir mežsaimniecība, platība 3.44 ha, turpmāk – Nekustamais īpašums, tika noteikta Nekustamā īpašuma pārdošanas cena – EUR 8410.00.

Atbilstoši Vecpiebalgas novada Domes 16.12.2009. lēmumam, Nekustamā īpašuma zemes vienība ar kadastra apzīmējumu 4286 003 0105 ir zemes starpgabals, kuram nav iespējams nodrošināt pieslēgumu koplietošanas ceļam.

Nekustamo īpašumu „Zvārguļi”, „Balodīši”, „Strautmaļi” un „Mežrijas meži”, Taurenes pagastā, kas robežojas ar īpašumu „Aizpekļi”, īpašniekiem 13.07.2021. tika nosūtīti atsavināšanas paziņojumi ar piedāvājumu iegādāties nekustamo īpašumu „Aizpekļi”, Taurenes pagastā, Vecpiebalgas novadā, kadastra Nr. 4286 003 0009, par apstiprināto pārdošanas cenu **EUR 8410.00.** Pieteikums Vecpiebalgas apvienības pārvaldei par Nekustamā īpašuma pirkšanu bija jāiesniedz līdz 2021.gada 16.augustam. 2021.gada 21.jūlijā Vecpiebalgas apvienības pārvaldē tika saņemts nekustamo īpašumu „Zvārguļi” un „Strautmaļi” īpašnieka iesniegums par Nekustamā īpašuma iegādi par apstiprināto pārdošanas cenu. Citu pretendentu iesniegumi nav saņemti.

Ievērojot iepriekš minēto, pamatojoties uz likuma „Par pašvaldībām” 14.panta pirmās daļas 2.punktu, 21. panta pirmās daļas 17. punktu un „Publiskas personas mantas atsavināšanas likuma” 37. panta pirmās daļas 4.punktu, 44.panta astotās daļas 1.punktu, Vecpiebalgas novada domes 28.06.2021. lēmumu Nr.12 “Par nekustamā īpašuma “Aizpekļi”, Taurenes pagastā, atsavināšanu” (protokols nr.12) un pamatojoties uz Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

* + - 1. Pārdot nekustamo īpašumu **„Aizpekļi”,** Taurenes pagastā, Cēsu novadā, kadastra Nr. 4286 003 0009, kas sastāv no neapbūvētas zemes vienības ar kadastra apzīmējumu 4286 003 0105, kuras lietošanas mērķis – zeme, uz kuras galvenā saimnieciskā darbība ir mežsaimniecība, platība 3.44 ha, par apstiprināto pārdošanas cenu EUR **8410.00**.
      2. Uzdot Cēsu novada Vecpiebalgas apvienības pārvaldes Attīstības plānošanas un uzņēmējdarbības atbalsta nodaļai sagatavot atbilstošu Nekustamā īpašuma pirkuma līgumu.
      3. Lēmuma izpildi organizēt Cēsu novada Vecpiebalgas apvienības pārvaldes Attīstības plānošanas un uzņēmējdarbības atbalsta nodaļai
      4. Kontroli par lēmuma izpildi veikt Cēsu novada Vecpiebalgas apvienības pārvaldes vadītāja p.i.