LĒMUMS

Cēsīs, Cēsu novadā

09.09.2021. Nr.186

**Par Cēsu novada Līgatnes apvienības pārvaldes dalību Eiropas savienības Eiropas Lauksaimniecības fonda lauku attīstībai (ELFLA) Lauku attīstības programmas 2014. - 2020. gada pasākuma “Ieguldījumi meža platību paplašināšanā un mežu dzīvotspējas uzlabošanā” projektu konkursā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| *Ziņo: J.Rozenbergs, Finanšu komitejas priekšsēdētājs* |

ES Eiropas Lauksaimniecības fonda lauku attīstībai (ELFLA) Lauku attīstības programmas 2014. - 2020. gada pasākuma “Ieguldījumi meža platību paplašināšanā un mežu dzīvotspējas uzlabošanā” projektu pieteikumu konkursa ietvaros ir atvērta kārta projektu pieteikumu iesniegšanai apakšpasākumā “Ieguldījumi meža ekosistēmu noturības un ekoloģiskās vērtības uzlabošanā”. Lai nodrošinātu projekta realizāciju, tam nepieciešamais finansējums, 100 % apmērā, pašvaldībai jāiegulda no saviem līdzekļiem. Pēc projekta realizācijas un Valsts meža dienesta akceptēta pārskata iesniegšanas Lauku atbalsta dienestā pašvaldība, atbilstoši Ministru kabineta 2015.gada 4.augusta noteikumiem Nr.455 “Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā", par katru izkopto jaunaudzes hektāru saņems 50% (EUR 220,00) no attiecināmajām izmaksām.

Lai īstenotu Līgatnes apvienības pārvaldes sagatavoto projektu „Mežaudžu noturības un ekonomiskās vērtības paaugstināšana”, kura ietvaros tiks veikta jaunaudžu kopšana 15 ha platībā un iesniegtu konkursam projekta pieteikumu ar iespēju piesaistīt minētajam projektam Eiropas Savienības līdzfinansējumu, pamatojoties uz likuma “Par pašvaldībām” 14. panta 2. daļas 3. punktu, un ievērojot Cēsu novada domes Finanšu komitejas 02.09.2021. atzinumu (prot. Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Apstiprināt Cēsu novada Līgatnes apvienības pārvaldes dalību ES Eiropas Lauksaimniecības fonda lauku attīstībai pasākuma “Ieguldījumi meža platību paplašināšanā un mežu dzīvotspējas uzlabošanā” projektu pieteikumu konkursā ar Līgatnes apvienības pārvaldes projektu „Mežaudžu noturības un ekonomiskās vērtības paaugstināšana”.
2. Projekta realizācijai, atbilstoši iepirkuma par jaunaudžu kopšanas pakalpojumu sniegšanu procedūras rezultātiem, nodrošināt sākotnējo finansējumu (maksimālais nepieciešamais finansējums EUR 6600 t.sk. PVN, precīza finansējuma summa tiks noteikta pēc iepirkuma procedūras veikšanas).
3. Finansējumu paredzēt no Līgatnes apvienības pārvaldes Plānošanas, nekustamā īpašuma un būvniecības nodaļas budžeta.
4. Projekta īstenošanu uzdot Cēsu novada Līgatnes apvienības pārvaldes vecākajam speciālistam- mežkopim Ērikam Liepiņam.
5. Kontroli par lēmuma izpildi uzdot Cēsu novada Līgatnes apvienības pārvaldes p.i. Anetei Dzērvei.