LĒMUMS

Cēsīs, Cēsu novadā

09.09.2021. Nr.187

**Par nekustamā īpašuma daļas Rīgas iela 104, Cēsis, Cēsu nov., pirkšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| *Ziņo: J.Rozenbergs, Finanšu komitejas priekšsēdētājs* |

Nekustamais īpašums Rīgas iela 104, Cēsis, Cēsu nov., kadastra Nr. 4201 008 1107, kas sastāv no zemes vienības ar kadastra apzīmējumu 4201 008 0138, 9908,00 m2 platībā, ir reģistrēts Vidzemes rajona tiesas Cēsu pilsētas zemesgrāmatas nodalījumā Nr. 100000156262, īpašnieks –xx.

Cēsu novada pašvaldība 2020. gadā realizēja projektu – “Apvienotais gājēju un velosipēdistu ceļš Rīgas ielas posmā no Ata Kronvalda ielas līdz Pētera ielai, Cēsis, Cēsu novads”, kas daļēji skar nekustamo īpašumu Rīgas iela 104, Cēsis, Cēsu nov. Pamatojoties uz 31.10.2016. starp Cēsu novada pašvaldību un nekustamā īpašuma Rīgas iela 104, Cēsis, Cēsu nov., Īpašnieku noslēgto zemes nomas līgumu Nr.833/2016/2-7 un 09.08.2021. noslēgto Nodomu protokolu ir izstrādāts zemes ierīcības projekts, par nekustamā īpašuma sadalīšanu divās daļās, atdalot 585 m2 (vairāk vai mazāk, cik izrādīsies zemes gabalu uzmērot dabā) uz kura izbūvēts apvienotais gājēju un velosipēdistu ceļš. Apbūvei paredzētajai zemes vienībai apstiprināts nosaukums Rīgas iela un noteikts zemes lietošanas mērķis- zeme dzelzceļa infrastruktūras nodalījuma joslā un ceļu zemes nodalījuma joslā (1011).Pēc nekustamā īpašuma sadalīšanas, atdalāmā zemes vienība 585 m2 (vairāk vai mazāk, cik izrādīsies zemes gabalu uzmērot dabā) platībā tiks atsavināta par labu pašvaldībai par tās kadastrālo vērtību vai tirgus vērtību ņemot vērā kura ir zemāka.

Pamatojoties uz likuma „Par pašvaldībām” 15.panta pirmās daļas 2.punktu noteiktā funkcija – *gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana…)* un14.panta pirmās daļas 2.punktu un otrās daļas 3.punktu, kā arī Cēsu novada pašvaldības Attīstības un teritorijas plānošanas komisijas 31.08.2021. priekšlikumu (prot. Nr.9) un Cēsu novada domes Finanšu komitejas 02.09.2021. atzinumu (prot. Nr.3), ), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Konceptuāli piekrist pirkt no xx, viņam piederošā nekustamā īpašuma Rīgas iela 104, Cēsis, Cēsu novads, atdalāmo zemes vienību 585 m2 (vairāk vai mazāk, cik izrādīsies zemes gabalu uzmērot dabā) platībā, kas nepieciešama izbūvēta apvienotā gājēju un velosipēdistu ceļa uzturēšanai un kopšanai, par tās kadastrālo vērtību vai tirgus vērtību ņemot vērā kura ir zemāka.
2. Darījuma veikšanai nepieciešamos izdevumus – Īpašuma uzmērīšanu un reģistrēšanu Zemesgrāmatā sedz Cēsu novada pašvaldība.
3. Uzdot Cēsu novada pašvaldības centrālās administrācijas Īpašumu apsaimniekošanas pārvaldei organizēt un veikt lēmuma izpildi.
4. Kontroli par lēmuma izpildi veikt Cēsu novada pašvaldības izpilddirektoram.