LĒMUMS

Cēsīs, Cēsu novadā

09.09.2021. Nr.189

**Par nolikuma Cēsu novada mākslinieku gada balva vizuālajā mākslā “Cēsu novada Mākslas balva” grozījumu apstiprināšanu**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ziņo: K.Skrīvere, Cēsu Vēstures un mākslas muzeja vadītāja*

Pamatojoties uz likuma „Par pašvaldībām” 15.panta pirmās daļas 5.punktu, kā arī pašvaldības aģentūras „Cēsu Kultūras un Tūrisma centrs” nolikuma (apstiprināts ar Cēsu novada domes 18.02.2010. sēdes lēmumu Nr.79) 2.1.11.punktu un nolikuma grozījumiem (apstiprināts ar Cēsu novada domes 01.11.2012. sēdes lēmumu Nr. 499), lai veicinātu sabiedrības iesaistīšanos kultūrvides veidošanā Cēsu novadā saskaņā ar kultūrpolitikas aktualitātēm, un saskaņā ar Cēsu novada kultūras attīstības stratēģiju 2030 gadam rīcības virzienu “Daudzveidīgs kultūras pakalpojumu piedāvājums un tā pieejamība dažādām sabiedrības grupām” uzdevumu “U.4. Veicināt daudzveidīga un laikmetīga kultūras pakalpojuma pieejamību Cēsu novada iedzīvotājiem” un Cēsu novada integrētās attīstības programmas 2013.-2021.gadam 4.3. rīcības plānu “Nodrošināt daudzveidīgus, kvalitatīvus kultūras pasākumus un aktivitātes reģionālā, nacionālā un starptautiskā līmenī” 4.3.1. uzdevumu “Nodrošināt daudzpusīgas kultūras aktivitātes”, ievērojot Cēsu novada domes Izglītības, kultūras un sporta komitejas 26.08.2021. atzinumu (prot.Nr.3), un Cēsu novada domes Finanšu komitejas 02.09.2021 atzinumu (prot. Nr.3), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Apstiprināt grozījumus nolikumā Cēsu novada mākslinieku Gada balva vizuālajā mākslā “Cēsu novada Mākslas balva” saskaņā ar pielikumu šādi:

1.1. Grozīt nolikuma nosaukumu Cēsu novada mākslinieku Gada balva vizuālajā mākslā “Cēsu Mākslas balva 2020”, turpmāk lietojot - Cēsu novada mākslinieku Gada balva vizuālajā mākslā “Cēsu novada Mākslas balva”;

1.2. Grozīt nolikuma 2.2. punktu “Viens mākslinieks drīkst iesniegt 2 – 3 darbus Gada balvai, kuri radīti ne vēlāk kā gadu pirms Gada balvas izsludināšanas (piem. Gada balvai 2020 iesniedzamie darbi nav tapuši vēlāk kā 2019.gadā)”, sekojoši – “Viens mākslinieks drīkst iesniegt 2 – 3 darbus Gada balvai, kuri radīti ne agrāk kā gadu pirms Gada balvas izsludināšanas.”.

1.3. Grozīt nolikuma 1.8. punktu “Gada balvu izsludina Vidzemes novadu laikrakstā „Druva” un PAŠVALDĪBAS mājas lapā www.cesis.lv ne vēlāk kā 2 (divus) mēnešus pirms Gada balvas darbu pieņemšanas beigu termiņa.”, sekojoši – 1.8. “Gada balvu izsludina Vidzemes novadu laikrakstā „Druva” un PAŠVALDĪBAS mājas lapā www.cesis.lv ne vēlāk kā 1 (vienu) mēnesi pirms Gada balvas darbu pieņemšanas beigu termiņa.”

1.4. Grozīt nolikuma 2.1. punktu “Gada balvā var piedalīties profesionāli mākslinieki, kuri savā darbībā ir vai bijuši saistīti ar Cēsīm vai Cēsu novadu un atbilst vienam vai vairākiem kritērijiem – dzīvo vai dzimuši Cēsu pilsētā vai novadā, mācījušies/mācās, vai savā profesionālajā darbībā ir bijuši/ir saistīti ar Cēsu pilsētu un novadu (piedalījušies mākslas plenēros, mākslinieku kopizstādēs utt.).”, sekojoši – “Gada balvā var piedalīties profesionāli mākslinieki (profesionālā izglītība mākslas jomā, Latvijas Mākslinieku Savienības vai citas mākslinieku asociācijas biedri, kuri aktīvi darbojas kultūras un mākslas jomā vai praktiski darbojas profesijā), kuri savā darbībā ir vai bijuši saistīti ar Cēsīm vai Cēsu novadu un atbilst vienam vai vairākiem kritērijiem – dzīvo vai dzimuši Cēsu pilsētā vai novadā, mācījušies/mācās, vai savā profesionālajā darbībā ir bijuši/ir saistīti ar Cēsu pilsētu un novadu (piedalījušies mākslas plenēros, mākslinieku kopizstādēs utt.).”

1.5. Grozīt nolikuma 2.3. punktu “Darbi jāiesniedz divu (kalendāra) mēnešu laikā no Gada balvas izsludināšanas dienas.”, sekojoši – “Darbi jāiesniedz viena (kalendāra) mēneša laikā no Gada balvas izsludināšanas dienas.”

1.6. Grozīt nolikuma 3.1. punktu “Gada balvas kopējais finansējuma apmērs ir EUR 1000.00, kas tiek sadalītas sekojošās nominācijās:

- viena Zelta balva EUR 400.00;

- divas Sudraba balvas, katra EUR 250.00;

- viena skatītāju balva, EUR 100.00;”, sekojoši – “3.1. Gada balvas kopējais finansējuma apmērs ir EUR 1400.00, kas tiek sadalītas sekojošās nominācijās:

- viena Zelta balva EUR 500.00;

- divas Sudraba balvas, katra EUR 350.00;

- viena skatītāju balva, EUR 200.00;”

2. Uzdot pašvaldības aģentūrai „Cēsu Kultūras un Tūrisma centrs” organizēt nepieciešamās darbības saistībā ar šī lēmuma izpildi.

3. Kontroli par lēmuma izpildi uzdot Cēsu novada domes priekšsēdētāja vietniekam A.Egliņam-Eglītim.