LĒMUMS

Cēsīs, Cēsu novadā

09.09.2021. Nr.217

**Par grozījumiem Cēsu novada domes 02.05.2019. lēmumā Nr.155 “Par nomas maksas apstiprināšanu Cēsu pilsētas Pastariņa sākumskolā”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziņo: L.Kokina, Cēsu novada pašvaldības centrālās administrācijas Izglītības pārvaldes vadītāja

Pamatojoties uz likuma “Par pašvaldībām” 21.panta pirmās daļas 14.punkta (g) apakšpunktu, Cēsu novada domes 08.10.2015. lēmumu Nr.239 “Par “Kārtības, kādā Cēsu novada pašvaldības iestādes un aģentūras plāno un uzskaita ieņēmumus no maksas pakalpojumiem un ar šo pakalpojumu sniegšanu saistītos izdevumus, nosaka un apstiprina maksas pakalpojumu izcenojumus” apstiprināšanu” un veiktajiem uzturēšanas izdevumu aprēķiniem, Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Izdarīt grozījumu Cēsu novada domes 02.05.2019. lēmumā Nr.155 “Par nomas maksas apstiprināšanu Cēsu pilsētas Pastariņa sākumskolā”, izsakot 2.2.punktu šādā redakcijā:

“2.2. virtuves iekārtu noma mēnesī laika posmam no 01.09.2021.- 31.08.2022. – 8.07 EUR (t.sk. PVN). (astoņi euro 7 centi)”

2. Lēmums stājas spēkā 01.09.2021.

3. Lēmuma izpildi nodrošināt Cēsu pilsētas Pastariņa sākumskolas direktorei.

4. Kontroli par lēmuma izpildi veikt Cēsu novada pašvaldības izpilddirektoram.