LĒMUMS

Cēsīs, Cēsu novadā

09.09.2021. Nr.194

**Par novada informācijas un komunikāciju tehnoloģiju pārvaldības reorganizāciju**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Ziņo: J.Rozenbergs, Finanšu komitejas priekšsēdētājs*

Saskaņā ar Administratīvo teritoriju un apdzīvot vietu likuma pārejas noteikumu 6. punktu administratīvi teritoriālās reformas ietvaros jaunizveidotā Cēsu novada pašvaldība ir tajā apvienojamo pašvaldību institūciju pārņēmēja. Līdz ar to šobrīd Cēsu novadā darbojas sarežģīta un ļoti dažāda informācijas un komunikāciju tehnoloģiju un informācijas sistēmu pārvaldība, kam ir ietekme uz dažādu procesu un funkciju nodrošināšanu pašvaldībā. Ir konstatēts, ka pašvaldības darba organizēšanai ir aptuveni 40 dažādas informācijas sistēmas, 2,5 tūkstoši datoru, aptuveni 600 drukas iekārtu, 300 novērošanas kameru u.c. informācijas un komunikāciju tehnoloģiju infrastruktūra. To apkalpošanai un uzturēšanai ir nepieciešama koordinēta un vienota pārvaldība, tādējādi nodrošinot vienotu komunikācijas platformu pašvaldības darbiniekiem, koordinētu informācijas un komunikācijas tehnoloģiju resursu plānošanu, lietotāju atbalstu un atbalsta instrumentu nodrošināšanu.

Ņemot vērā iepriekš minēto un izvērtējot informācijas un komunikāciju tehnoloģiju atbalsta funkciju nozīmi Cēsu novada pašvaldības darba sekmīgai nodrošināšanai, kā arī – lai nodrošinātu efektīvu reorganizācijas procesu, samazinot administratīvo slogu, pamatojoties uz likuma “Par pašvaldībām” 21. panta pirmās daļas 8. un 23.punktu, Valsts pārvaldes iekārtas likuma 15. panta trešās daļas 4. punktu, 54. panta pirmo, otro un trešo daļu, 55.pantu, 58.pantu, saskaņā ar Cēsu novada domes Uzņēmējdarbības un attīstības komitejas 05.08.2021. atzinumu (prot.Nr.2) un Cēsu novada domes Finanšu komitejas 02.09.2021. atzinumu (prot.Nr.3), Cēsu novada dome, ar 14 balsīm - par (Ainārs Šteins, Andris Melbārdis , Atis Egliņš-Eglītis, Biruta Mežale, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Rozenbergs, Juris Žagars) , pret nav, 5 - atturas (Andris Mihaļovs, Elīna Stapulone, Ella Frīdvalde-Andersone, Jānis Kārkliņš, Laimis Šāvējs), nolemj:

1. Izveidot Informācijas un komunikāciju tehnoloģiju nodaļu kā Cēsu novada centrālās administrācijas struktūrvienību, reorganizējot šādas iestādes:
   1. Cēsu novada Amatas apvienības pārvaldi, nododot Cēsu novada centrālajai administrācijai informācijas un komunikāciju tehnoloģiju pārvaldības funkcijas.
   2. Cēsu novada Jaunpiebalgas apvienības pārvaldi, nododot Cēsu novada centrālajai administrācijai informācijas un komunikāciju tehnoloģiju pārvaldības funkcijas.
   3. Cēsu novada Pārgaujas apvienības pārvaldi, nododot Cēsu novada centrālajai administrācijai informācijas un komunikāciju tehnoloģiju pārvaldības funkcijas.
   4. Cēsu novada Priekuļu apvienības pārvaldi, nododot Cēsu novada centrālajai administrācijai informācijas un komunikāciju tehnoloģiju pārvaldības funkcijas.
   5. Cēsu novada Līgatnes apvienības pārvaldi, nododot Cēsu novada centrālajai administrācijai informācijas un komunikāciju tehnoloģiju pārvaldības funkcijas.
   6. Cēsu novada Vecpiebalga apvienības pārvaldi, nododot Cēsu novada centrālajai administrācijai informācijas un komunikāciju tehnoloģiju pārvaldības funkcijas.
2. Noteikt, ka lēmuma 1. punktā minēto iestāžu reorganizācija pabeidzama līdz 2021. gada 31. decembrim.
3. Noteikt, ka Cēsu novada centrālā administrācija ir ar tai nododamās funkcijas saistīto lēmuma 1.punktā minēto iestāžu tiesību, saistību, finanšu līdzekļu, mantas un lietvedības pārņēmēja, ciktāl normatīvie akti un domes lēmumi nenosaka citādi.
4. Izveidot informāciju un komunikāciju tehnoloģiju pārvaldības reorganizācijas darba grupu šādā sastāvā:
   1. Juris Joksts, Cēsu Centrālās administrācijas Koplietošanas IKT centra vadītājs;
   2. Lolita Kokina, Cēsu novada izpilddirektora p.i.;
   3. Aija Riekstiņa, Cēsu novada Centrālās administrācijas Finanšu nodaļas ekonomiste;
   4. Monta Eglīte, Cēsu novada Centrālās administrācijas Administrācijas biroja personāla vadītāja;
   5. Evita Šīrante, Priekuļu apvienības pārvaldes vadītāja p.i.;
   6. Gints Gārša, Amatas apvienības pārvaldes datortīklu administrators;
   7. Andrejs Rampāns, Priekuļu apvienības pārvaldes Datorsistēmu un datortīklu administrators;
   8. Agris Ankravs, Vecpiebalgas apvienības pārvaldes Datortīklu administrators;
   9. Egils Lobuzovs, Pārgaujas apvienības pārvaldes Datortīklu un datorsistēmu administrators.
5. Uzdot informācijas un komunikāciju tehnoloģiju pārvaldības reorganizācijas darba grupai līdz 2021. gada 1. oktobrim sagatavot un iesniegt Uzņēmējdarbības un attīstības komitejā izskatīšanai un domes sēdē apstiprināšanai informācijas un komunikāciju tehnoloģiju pārvaldības reorganizācijas plānu.
6. Lai nodrošinātu koordinētu informācijas un komunikācijas tehnoloģiju pārvaldību pārejas posmā atļaut Cēsu novada centrālajai administrācijai un teritoriālo vienību apvienību pārvaldēm slēgt starpresoru vienošanos.
7. Uzdot izpilddirektora vietniekam līdz 2021. gada 1. oktobrim organizēt starpresoru vienošanās par sadarbību informācijas un komunikācijas tehnoloģiju jomā izstrādi un parakstīšanu starp apvienību pārvaldēm un Cēsu novada centrālo administrāciju.
8. Kontroli par lēmuma izpildi veikt Atim Egliņam-Eglītim, Cēsu novada domes priekšsēdētāja vietniekam.