LĒMUMS

Cēsīs, Cēsu novadā

09.09.2021. Nr.169

**Par Augšlīgatnes Jaunās sākumskolas nolikuma apstiprināšanu**

Ziņo – Cēsu novada centrālās administrācijas Izglītības pārvaldes vadītāja L.Kokina

Pamatojoties uz likuma “Par pašvaldībām” 21. panta 8. punktu, Izglītības likuma 22.panta pirmo daļu, Vispārējās izglītības likuma 8. un 9. pantu un Valsts pārvaldes iekārtas likuma 28.pantu, ievērojot Cēsu novada domes Izglītības, kultūras un sporta komitejas 26.08.2021. atzinumu (prot. Nr.3.), Cēsu novada dome, ar 19 balsīm - par (Ainārs Šteins, Andris Melbārdis , Andris Mihaļovs, Atis Egliņš-Eglītis, Biruta Mežale, Elīna Stapulone, Ella Frīdvalde-Andersone, Erlends Geruļskis, Ēriks Bauers, Guntis Grosbergs, Hardijs VENTS, Indriķis Putniņš, Inese Suija-Markova, Inga Cipe, Ivo Rode, Jānis Kārkliņš, Jānis Rozenbergs, Juris Žagars, Laimis Šāvējs) , pret nav, atturas nav, nolemj:

1. Atzīt par spēku zaudējušu Līgatnes novada domes 2021.gada 27.maija sēdes lēmumu Nr.4. “Par Augšlīgatnes Jaunās sākumskolas nolikuma apstiprināšanu”.
2. Apstiprināt Augšlīgatnes Jaunās sākumskolas nolikumu, saskaņā ar pielikumu.
3. Uzdot Augšlīgatnes Jaunās sākumskolas direktorei Sanitai Ungurai informēt izglītības iestāžu reģistru par pieņemto lēmumu.
4. Kontroli par minētā lēmuma izpildi uzdot Cēsu novada pašvaldības centrālās administrācijas Izglītības pārvaldei.