|  |  |
| --- | --- |
|  | **Cēsu novada pašvaldība**  **Cēsu novada Līgatnes apvienības pārvalde**  **Līgatnes pilsētas pirmsskolas izglītības iestāde**  Reģistrācijas Nr. 50900036191  Gaujas iela 7, Līgatne, Cēsu novads, LV-4110  Tālrunis 64153409, 25767760, e-pasts: bernudarzsligatne@ligatne.lv |

Pielikums

Cēsu novada domes

09.09.2021. lēmumam Nr.171

Apstiprināts

ar Cēsu novada domes

09.09.2021.lēmumu Nr. 171

2021.gada 9.septembrī Nr.50

**LĪGATNES PILSĒTAS PIRMSSKOLAS IZGLĪTĪBAS IESTĀDES**

**NOLIKUMS**

Līgatnē, Cēsu novadā

Izdots saskaņā ar

Izglītības likuma 22.panta pirmo daļu,

Vispārējās izglītības likuma 8. un 9.pantu

**I. Vispārīgie jautājumi**

1. Līgatnes pilsētas pirmsskolas izglītības iestāde (turpmāk – iestāde) ir Līgatnes novada domes Cēsu novada pašvaldība(turpmāk – dibinātājs) dibināta pirmsskolas izglītības iestāde.

2. Iestādes darbības tiesiskais pamats ir Izglītības likums, Vispārējās izglītības likums, citi normatīvie akti, kā arī dibinātāja izdotie tiesību akti un šis nolikums.

3. Iestāde ir pastiprinātas pārvaldes iestāde, kurai ir savs zīmogs, veidlapa.

4.Iestāde ir pastarpinātās pārvaldes iestāde, kurai ir savs zīmogs, kā arī noteikta parauga veidlapa.

5. Iestādē tiek nodrošināta centralizēta grāmatvedības uzskaite, ko veic iestāde “ Cēsu novada Līgatnes apvienības pārvalde”.

6. Iestādes finanšu līdzekļu apriti un finanšu kontu pārvalda centralizēti iestāde “Cēsu novada Līgatnes apvienības pārvalde”.

7. Iestādes darba drošības jautājumus centralizēti nodrošina iestāde “Cēsu novada Līgatnes apvienības pārvalde”.

8. Iestādes adrese. Gaujas iela 7, Līgatne, Cēsu novads, LV- 4110.

9. Dibinātāja juridiskā adrese: Raunas 4 , Cēsis, Cēsu novads LV- 4101.

10. Iestādes izglītības programmu īstenošanas vietas:

10.1. Gaujas iela 7, Līgatne, Līgatnes novads, LV 4110.;

10.2. Nītaures iela 4, Augšlīgatne, Līgatnes pagasts, Cēsu novads LV – 4108;

10.3. Pilsoņu iela 4, Līgatne, Cēsu novads, LV- 4110.

**II. Iestādes darbības mērķi, pamatvirziens un uzdevumi**

11. Iestādes mērķi ir

11.1. organizēt un īstenot mācību un audzināšanas procesu, lai nodrošinātu valsts pirmsskolas izglītības vadlīnijās noteikto mērķu sasniegšanu;

11.2. veicināt izglītojamā vispusīgu un harmonisku attīstību, ievērojot viņa attīstības likumsakarības un vajadzības, individuālajā un sabiedriskajā dzīvē nepieciešamās zināšanas, prasmes un attieksmes, tādējādi mērķtiecīgi nodrošinot izglītojamajam iespēju sagatavoties pamatizglītības apguvei.

12. Iestādes darbības pamatvirziens ir izglītojoša un audzinoša darbība.

13. Iestādes uzdevumi ir:

13.1. īstenot izglītības programmas, organizēt mācību un audzināšanas darbu, izvēlēties izglītošanas darba metodes un formas, mērķtiecīgi nodrošinot izglītojamo personības daudzpusīgu veidošanos, veselības stiprināšanu un sagatavošanu pamatizglītības apguves uzsākšanai;

13.2. sekmēt izglītojamā fizisko spēju attīstību un kustību apguvi;

13.3. sekmēt izglītojamā pašapziņas veidošanos, spēju un interešu apzināšanos, jūtu un gribas attīstību, veicinot izglītojamā pilnveidošanos par garīgi, emocionāli un fiziski attīstītu personību;

13.4. veidot izglītojamā pamatiemaņas patstāvīgi mācīties un pilnveidoties, kā arī veicināt izglītojamā izziņas darbības un zinātkāres attīstību, nodrošinot zināšanu un prasmju apguvi;

13.5. sekmēt izglītojamā saskarsmes un sadarbības prasmju attīstību;

13..6. sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, ģimeni, citiem cilvēkiem, apkārtējo vidi un Latvijas valsti, saglabājot un attīstot savu valodu, etnisko un kultūras savdabību. Veidot izpratni par cilvēktiesību pamat­principiem un audzināt krietnus, godprātīgus, atbildīgus cilvēkus – Latvijas patriotus;

13.7. sadarboties ar izglītojamā vecākiem vai citiem izglītojamā likumiskajiem pārstāvjiem (turpmāk – vecāki), lai nodrošinātu izglītojamā sagatavošu pamatizglītības ieguves uzsākšanai;

13.8. nodrošināt izglītības programmas īstenošanā un izglītības satura apguvē nepieciešamos mācību līdzekļus;

13.9. racionāli un efektīvi izmantot izglītībai atvēlētos finanšu, materiālos un personāla resursus.

**III. Iestādē īstenojamās izglītības programmas**

14. Iestāde īsteno šādas licencētas pirmsskolas izglītības programmas:

14.1. Vispārējās pirmsskolas izglītības programmu. Izglītības programmas kods 01011111.

15. Iestāde var patstāvīgi īstenot interešu izglītības programmas.

**IV. Izglītības procesa organizācija**

16. Izglītības procesa organizāciju iestādē nosaka Izglītības likums, Vispārējās izglītības likums, citi ārējie normatīvie akti, šis nolikums, Darba kārtības noteikumi, Iekšējās kārtības noteikumi un citi iestādes iekšējie normatīvie akti.

17. Pedagoģiskā procesa galvenie pamatnosacījumi ir:

17.1. ievērot izglītojamā vajadzības, intereses un spējas, kā arī nodrošināt viņa individuālo attīstību, ja nepieciešams, izstrādājot individuālu mācību plānu;

17.2. sekmēt izglītojamā pozitīvu pašizjūtu drošā un attīstību veicinošā vidē;

17.3. nodrošināt izglītojamā, pedagogu, dibinātāja un vecāku sadarbību.

18.  Izglītības programmā noteikto izglītības saturu izglītojamais apgūst patstāvīgā darbībā un rotaļnodarbībās ar integrētu mācību saturu, visas dienas garumā nodrošinot vienmērīgu slodzi.

19. Rotaļnodarbības var notikt vienlaikus visā grupā, apakšgrupās vai arī individuāli. Rotaļnodarbības ar integrētu mācību saturu izglītojamā fiziskai, psihiskai un sociālai attīstībai tiek plānotas katru nedēļu.

20. Pirmsskolas izglītības satura apguve izglītojamajam nodrošina:

20.1. daudzpusīgas izglītojamā attīstības sekmēšanu un individualitātes veidošanos;

20.2. garīgo, fizisko un sociālo attīstību;

20.3. iniciatīvas, zinātkāres, patstāvības un radošās darbības attīstību, tai skaitā izglītojamā prasmes patstāvīgi mācīties un pilnveidoties veidošanos un attīstību;

20.4. izglītojamā saskarsmes un sadarbības prasmju sekmēšanu;

20.5. izglītojamā pašapziņas veidošanos, spēju un interešu apzināšanos, jūtu un gribas attīstību, veicinot izglītojamā pilnveidošanos par garīgi, emocionāli un fiziski attīstītu personību;

20.6. pozitīvas, sociāli aktīvas un atbildīgas attieksmes veidošanos izglītojamajam pašam pret sevi, ģimeni, citiem cilvēkiem, apkārtējo vidi un Latvijas valsti, saglabājot un attīstot savu valodu, etnisko un kultūras savdabību;

20.7. izpratnes par cilvēktiesību pamat­principiem veidošanos, audzinot krietnus, godprātīgus, atbildīgus cilvēkus – Latvijas patriotus;

20.8. valsts valodas lietošanas pamatiemaņu apguvi;

20.9. veselības nostiprināšanu;

20.10. psiholoģisko sagatavošanu pamatizglītības ieguves uzsākšanai.

21. Pirmsskolas izglītības programmu apgūst izglītojamie līdz septiņu gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt vai saīsināt par vienu gadu saskaņā ar vecāku vēlmēm un ģimenes ārsta vai psihologa atzinumu.

22. Izglītības satura apguves plānotos rezultātus nosaka valsts pirmsskolas izglītības vadlīnijas. Izglītības programmas apguves laikā izglītojamo zināšanu, prasmju un attieksmju vērtējumu izsaka mutvārdos un aprakstoši, uzsverot pozitīvo un nozīmīgo viņa darbībā un sasniegumos.

23. Pēc pirmsskolas izglītības satura apguves par izglītojamo sasniegumiem (zināšanām, prasmēm un attieksmēm atbilstoši plānotajiem rezultātiem) rakstiski informē viņa vecākus. Pirmsskolas izglītības programmas apguvi apliecina iestādes izdota izziņa.

24. Izglītojamo uzņemšanas kārtību nosaka dibinātājs normatīvajos aktos noteiktajā kārtībā.

25. Iestādes vadītājs, ievērojot vecāku pieprasījumu un dibinātāja noteikto izglītojamo uzņemšanas kārtību, komplektē grupas (pēc izglītojamo vecumiem, skaita, darba laika u.c. kritērijiem) saskaņā ar normatīvajos aktos noteiktajām higiēnas un drošības prasībām.

**V. Izglītojamo tiesības un pienākumi**

26. Izglītojamo tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktus un iestādes iekšējos normatīvajos aktos.

**VI. Pedagogu un citu darbinieku tiesības un pienākumi**

27. Iestādi vada vadītājs, kuru pieņem darbā un atbrīvo no darba dibinātājs normatīvajos aktos noteiktā kārtībā.

28. Par vadītāju ir tiesīga strādāt persona, kuras izglītība un kvalifikācija atbilst normatīvajos aktos noteiktajām prasībām.

29. Vadītāja tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu aizsardzības likumā, Darba likumā un citos normatīvajos aktos. Vadītāja tiesības, pienākumus un atbildību precizē darba līgums un amata apraksts.

30. Iestādes pedagogus un citus darbiniekus darbā pieņem un atbrīvo iestādes vadītājs normatīvajos aktos noteiktā kārtībā. Vadītājs ir tiesīgs kompetences ietvaros deleģēt pedagogiem un citiem iestādes darbiniekiem konkrētu uzdevumu veikšanu.

31. Iestādes pedagogu tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu aizsardzības likumā, Darba likumā un citos normatīvajos aktos. Pedagoga tiesības, pienākumus un atbildību precizē darba līgums un amata apraksts.

32. Iestādes citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības, pienākumus un atbildību precizē darba līgums un amata apraksts.

**VII. Iestādes pašpārvaldes izveidošanas kārtība un kompetence**

33. Vadītājam ir pienākums nodrošināt iestādes padomes izveidošanu un darbību.

34. Iestādes padomes kompetenci nosaka Izglītības likums, un tā darbojas saskaņā ar iestādes padomes darbību reglamentējošu normatīvo aktu, ko, saskaņojot ar vadītāju, izdod padome.

**VIII. Iestādes pedagoģiskās padomes izveidošanas kārtība un kompetence**

35. Iestādes pedagoģiskās padomes izveidošanas kārtību, darbību unkompetenci nosaka Vispārējās izglītības likums un citi normatīvie akti.

36. Pedagoģisko padomi vada vadītājs.

**X. Iestādes iekšējo normatīvo aktu pieņemšanas kārtība un iestāde vai pārvaldes amatpersona, kurai privātpersona, iesniedzot attiecīgu iesniegumu, var apstrīdēt iestādes izdotu administratīvo aktu vai faktisko rīcību**

37. Iestāde saskaņā ar [Izglītības likum](http://likumi.lv/doc.php?id=50759)ā, Vispārējās izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus:

38. Iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Dibinātājam Raunas ielā 4, Cēsis, LV 4101.

**XI. Iestādes saimnieciskā darbība**

39. Iestāde ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī iestādes nolikumā noteikto.

40. Atbilstoši normatīvajos aktos noteiktajam vadītājs, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem (piemēram, sniedzot ēdināšanas, internātu pakalpojumus, telpu noma), ja tas netraucē izglītības programmu īstenošanai.

41. Iestādes saimnieciskās darbības ietvaros tiek veikta iestādes telpu un teritorijas apsaimniekošana.

**XII. Iestādes finansēšana avoti un kārtība**

42. Iestādes Dibinātājs nodrošina Iestādes finansējumu, ievērojot:

42.1. normatīvajos aktos noteikto izglītības programmu īstenošanas izmaksu minimumu uz vienu izglītojamo, kas nepieciešams izglītības programmas īstenošanā iesaistīto pedagogu darba samaksai, Iestādes nodrošināšanai ar mācību līdzekļiem, kā arī citiem ar programmas realizāciju nepieciešamajiem izdevumiem.

42.2.Iestādes uzturēšanas un saimnieciskos izdevumus.

43. Pedagogu darba samaksa pašvaldības dibinātā pirmsskolas izglītības iestādē tiek nodrošināta no pašvaldības budžeta līdzekļiem un valsts mērķdotācijas pašvaldībām - pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām.

44. Pašvaldību budžeta asignējumi izglītības iestādes darbībai plānojami saskaņā ar izglītības iestādes iesniegtajiem izdevumu tāmju projektiem.

45. Iestādes papildus finanšu līdzekļus veido:

45.1. fizisko un juridisko personu ziedojumi un dāvinājumi, kas ieskaitāmi Līgatnes novada domes norēķinu kontā, norādot ziedojuma (dāvinājuma) mērķi. un izlietojami paredzētajam mērķim.

45.2. ieņēmumi no bērnu vecākiem par bērnu ēdināšanas izdevumiem Iestādē, ko apstiprinājis Dibinātājs

46.3. ieņēmumi no bērnu vecākiem par dalību licencēto interešu pulciņos, kas saskaņoti ar Dibinātāju.

47. Ziedojumus materiālā veidā iegrāmato atbilstoši grāmatvedības uzskaites prasībām.

**XIII. Iestādes reorganizācijas un likvidācijas kārtība**

48. Iestādi reorganizē vai likvidē dibinātājs normatīvajos aktos noteiktā kārtībā, paziņojot par to Izglītības iestāžu reģistram.

**XIV. Iestādes nolikuma un tā grozījumu pieņemšanas kārtība**

49. Iestāde, pamatojoties uz Izglītības likumu, Vispārējās izglītības likumu, izstrādā iestādes nolikumu. Iestādes nolikumu apstiprina dibinātājs.

50. Grozījumus iestādes nolikumā var izdarīt pēc dibinātāja iniciatīvas, vadītāja vai iestādes padomes, Pedagoģiskās padomes priekšlikuma.

51. Grozījumus nolikumā izstrādā iestāde un apstiprina dibinātājs.

**XV. Citi būtiski noteikumi, kas nav pretrunā ar Vispārējās izglītības likumu,**[**Izglītības likumu**](http://likumi.lv/doc.php?id=50759) **un citiem normatīvajiem aktiem**

52. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību.

53. Iestāde normatīvajos aktos noteiktā kārtībā sagatavo valsts statistikas pārskatu, kā arī aktualizē informāciju Valsts izglītības informācijas sistēmā atbilstoši Ministru kabineta noteiktajai Valsts izglītības informācijas sistēmas uzturēšanas un aktualizēšanas kārtībai.

54. Iestāde veic nepieciešamās darbības fizisko personu pamattiesību aizsardzībai, tostarp veic fizisko personu datu apstrādi saskaņā ar Fizisko personu datu aizsardzības likumu.

55. Iestāde normatīvajos aktos noteiktā kārtībā nodrošina izglītojamo profilaktisko veselības aprūpi un pirmās palīdzības pieejamību iestādē.

56. Iestāde sadarbībā ar dibinātāju nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:

56.1. attiecībā uz higiēnas noteikumu ievērošanu;

56.2. civilās aizsardzības, ugunsdrošības, elektrodrošības un darba aizsardzības noteikumu ievērošanu.

57. Iestāde atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm un organizācijām, tostarp organizējot izglītojamo un pedagogu profesionālās pieredzes apmaiņas braucienus un uzaicināt citu izglītības iestāžu pedagogus / speciālistus atsevišķu nodarbību vadīšanai.

**XV. Noslēguma noteikumi**

1. Atzīt par spēku zaudējušu nolikumu “Līgatnes pilsētas pirmsskolas izglītības iestādes nolikums”, kas apstiprināts ar Līgatnes novada domes 2021.gada 27.maija sēdes lēmumu Nr. 3.

59. Nolikums stājas spēkā pēc tā apstiprināšanas Cēsu novada domes sēdē.

Līgatnes pilsētas pirmsskolas izglītības iestādes vadītāja Inese Kudrjavceva